hotchpotch/miracl-hf-unified huggingface dataset:
రోహింగ్యా ప్రజలు
రోహింగ్యా ప్రజలు లేదా రోహింగ్యా శరణార్థులు లేదా రోహింగ్యా ముస్లింలు .(, , , or ; లేదా అరకాన్ ఇండియన్స్ ' అనువారు మయన్మార్ లోని రఖైన్ రాష్ట్రానికి చెందిన ప్రజలు. వీరికి ఏ దేశపు పౌరసత్వం లేదు. కావున వీరిని శరణార్థులు గా పరిగణిస్తున్నారు.
ముస్లింలలో ప్రత్యేక తెగకు చెందిన సుమారు 10లక్షలమంది రోహింగ్యాలు తరతరాలుగా మయన్మార్‌లో నివసిస్తున్నారు. కానీ, 1982లో మయన్మార్‌ సర్కారు తీసుకొచ్చిన పౌరసత్వం చట్టంలో 135 స్థానిక జాతులలో ఒకటిగా రోహింగ్యాలను గుర్తించలేదు.ఆ దేశం వారిని తమ పౌరులుగా గుర్తించలేదు. రోహింగ్యా బెంగాలీ పదమని, వారంతా బంగ్లాదేశ్‌ నుంచి తమ దేశానికి(అక్రమంగా) వచ్చారని మయన్మార్‌ వాదిస్తోంది. తమ దేశం నుంచి వెళ్లిపోయేలా ‘పొగ’ పెడుతోంది. హింసను భరించలేక రోహింగ్యాలు ప్రాణాలకు తెగించి మరీ వలస వెళుతున్నారు. సముద్రంలో నాటు పడవల్లో ప్రయాణిస్తూ బంగ్లాదేశ్‌తోపాటు థాయ్‌లాండ్‌, మలేసియా తదితర దేశాలకు చేరుకుంటున్నారు. నోబెల్‌ శాంతి బహుమతి గ్రహీత ఆంగ్‌సాన్‌ సూకీ పార్టీ నేతృత్వంలో ప్రజాస్వామ్య ప్రభుత్వం ఏర్పడినా వారి పరిస్థితి మారకపోగా కష్టాలు మరింత పెరిగాయి. రోహింగ్యాల అణచివేత వార్తలు మీడియాలో రాకుండా ‘సెన్సార్‌’ మొదలైంది. బీబీసీ బర్మా చానల్‌ దీనిపై బహిరంగంగా నిరసన ప్రకటించింది..మయన్మార్‌లో రోహింగ్యా పదాన్ని నిషిద్ధంగా భావిస్తారు.
అరాకన్‌ రోహింగ్యాల విముక్తి సేన (అర్సా) పేరుతో 2016లో ఒక దళం ఏర్పడింది. రోహింగ్యాల హక్కుల కోసం పోరాటం మొదలుపెట్టింది. దీనిని తీవ్రవాద సంస్థగా పరిగణించిన మయన్మార్‌ ప్రభుత్వము రోహింగ్యాలపై అణచివేతను ముమ్మరం చేసింది. దాడులతో సైన్యం వారిపై విరుచుకుపడింది. ఈ క్రమంలో రఖైన్‌లో ఉండలేక బంగ్లాదేశ్‌లోకి మరియు ఇతర దేశాలలోకి రోహింగ్యాల వలసలు భారీగా పెరిగిపోయాయి.
మయన్మార్‌లోని రోహింగ్యా ముస్లింలపై జరుగుతున్న దాడిని జాతుల శుద్దీకరణగా ఐక్యరాజ్య సమితి 2017 సెప్టెంబరు 12 న జరిగిన సర్వసభ్య సమావేశంలో అభిప్రాయ పడింది. రోహింగ్యాలపై మయన్మార్‌లో జరుగుతును దాడులపై ఐక్యరాజ్య సమితి మానవహక్కుల సంఘం తీవ్రంగా మండిపడింది. ఒక జాతిపై కక్ష్యగట్టినట్టు జరుగుతున్న దాడులకు అందరూ సిగ్గుపడాలని సమితి మానవ హక్కుక ముఖ్య అధిజారి జైదీ ఆల్‌ హసన్‌ అన్నారు. మయన్మార్‌లో యధేచ్ఛగా మానవ హక్కుల ఉల్లంఘన జరుగుతోందని ఆయన అన్నారు.
బ్రిక్స్ కూటమి
బ్రిక్స్ కూటమి అంతర్జాతీయ స్వతంత్ర సమాఖ్య. బ్రిక్స్ అనేది ఈ ఐదు దేశాల సంయుక్త కూటమి. ఈ కూటమి మొదట బ్రిక్‌గా ఏర్పడింది. బ్రిక్ స్థాపించిన సంవత్సరం-2009. బ్రిక్ అనే పదాన్ని తొలిసారిగా గోల్డ్‌మన్, సచ్చ్ అనే ఆర్థికవేత్తలు ఉపయోగించారు. బ్రిక్ స్థాపించిన సంవత్సరం-2009. సభ్యదేశాలు ఐదు- బ్రెజిల్, రష్యా, భారత్, చైనా, దక్షిణాఫ్రికా. 2010లో దక్షిణాఫ్రికా చేరికతో బ్రిక్స్ కూటమిగా రూపాంతరం చెందింది.
బ్రిక్స్ దేశాల మధ్య రాజకీయ, సాంస్కృతిక, ఆర్థిక, వైజ్ఞానిక తదితర రంగాల్లో పరస్పర సహాయ సహకారాలను ప్రోత్సహించడం.
ఈ సదస్సు థీమ్: ఉజ్వల భవిష్యత్తు కోసం బలమైన భాగస్వామ్యం.
గోండు నృత్యం
ఇది గోండు తెగ ప్రదర్శించే కళారూపం. ఈ నృత్యం ఆదిలాబాద్ జిల్లా కేస్లాపూర్‌ లోని భీమ్‌దేవ్ ఆలయం గోండు తెగకు సంబంధించినది. ఇక్కడ గోండు తెగ వారు 15 రోజులపాటు జాతరను జరుపుకుంటారు. ఇందులో పాల్గొనడానికి అధికసంఖ్యలో వాయిద్యకారులు, గాయకులు, నృత్యకారులు హాజరై భక్తి గీతాలను పాడుతూ వివిధ రకాల నృత్యప్రదర్శనలు చేస్తారు. ఈ ఉత్సవాల్లో పెండ్లి కూతుళ్లు ప్రధాన పాత్ర పోషిస్తారు.
గుస్సాడీ నృత్యం
ఆదిలాబాద్ జిల్లాలోని రాజగోండులు ఈ నృత్యాన్ని ప్రదర్శిస్తారు. వీరు సమూహాలుగా చేరి నృత్యాన్ని ప్రదర్శిస్తారు. ఈ సమూహాలను "దండారి" సమూహాలు అంటారు. ఇందులోని చిన్నచిన్న సమూహాలను "గుస్సాడీ" అంటారు. వీరు నెమలి ఈకలు పొదిగిన, జింక కొమ్ములున్న తలపాగా, కృత్రిమ మీసాలు, గడ్డాలు, మేక చర్మాన్ని ధరిస్తారు. ఇందులోని వాయిద్యాలు డప్పు, తుడుము, పిప్రి, కొలికమ్ము. నృత్యం అయిపోయిన తర్వాత వీరి కాళ్లు కడిగి గౌరవాన్ని వ్యక్తం చేయడం ఈ నృత్యం ప్రత్యేకత.
సిద్ధి నృత్యం
సిద్ధిల పూర్వీకులు ఆఫ్రికా నుంచి వలస వచ్చారు. వీరు పండుగ, శుభకార్యాల సమయాల్లో నృత్యాలు చేస్తుంటారు. పురాతనమైన దేశీయ వేషాన్ని ధరించి వివిధ కత్తులు ధరించి నృత్యం చేస్తారు.
కొండరెడ్ల మామిడి కొత్త నృత్యం
ఖమ్మం జిల్లాలోని గిరిజన రైతులు (కొండరెడ్లు, బైసన్‌రెడ్లు) మామిడి పంట చేతికి వచ్చే సమయానికి ముత్యాలమ్మ, కొండదేవత వంటి దేవతలను పూజిస్తూ ఈ నృత్యం చేస్తారు. గుస్సాడీ నృత్యంలోని కళాకారులు వేషాలు వేయగా ఈ నృత్యంలో ఎలాంటి వేషాలు వేయరు.
మయూరి నృత్యం
ఖమ్మం ఏజెన్సీ ప్రాంతాల్లో నివసించే తెగలు తలకు కొమ్ములను ధరించి వాయిద్య పరికరాలను వాయిస్తూ చేసే నృత్యాన్ని మయూరి నృత్యం అంటారు.
లంబాడీ నృత్యం
వరినాట్లు, కోతలు, ఇంకా ఇతర వ్యవసాయ పనుల్లో ఉండే బంజారాలు చేసే నృత్యాన్నే లంబాడీ నృత్యం అంటారు. తెలంగాణలో పెండ్లిళ్లు, తీజ్, హోలీ ఉత్సవాల సందర్భంగా ఈ నృత్యాన్ని లంబాడీలు ప్రదర్శిస్తారు.
జోగు వారి నృత్యం
శవాలను శ్మశాన వాటికలకు తీసుకెళ్లే సమయంలో ఒక ప్రత్యేక పద్ధతిలో చేసే నృత్యాన్ని జోగువారి నృత్యం అంటారు.
శశాంక్
సిద్ధంశెట్టి శశాంక్ (జననం: నవంబరు 22, 1979) ఒక తెలుగు సినిమా నటుడు. శశాంక్ మొదటి సినిమా ఐతే. 2005 లో సై సినిమాకు గాను శశాంక్ ఉత్తమ సహాయ నటుడిగా నంది పురస్కారం అందుకున్నాడు.
శశాంక్ నవంబరు 22, 1979 న సికిందరాబాదులో జన్మించాడు. పదో తరగతి దాకా సెయింట్ పాట్రిక్స్ హైస్కూల్లో చదివాడు. తండ్రి సిద్ధంశెట్టి రాజు స్టేట్ బ్యాంక్ ఆఫ్ ఇండియా లో అసిస్టెంట్ మేనేజరు. తల్లి ఉషారాణి ఉస్మానియా విశ్వవిద్యాలయంలో భాషా శాస్త్రంలో సహాయ ఆచార్యులు. హిమాయత్ నగర్ లోని సెయింట్ మేరీస్ కళాశాలలో ఇంటర్మీడియట్ పూర్తి చేశాడు. ఆంధ్ర విశ్వవిద్యాలయం నుంచి దూర విద్య ద్వారా బీకాం పూర్తి చేశాడు.
శశాంక్ చిన్నప్పటి నుంచి చిరంజీవి అభిమాని. ఆయన స్ఫూర్తితో నటుడు కావాలనుకున్నాడు. మొదట్లో దీక్షిత్ దగ్గర నటనలో శిక్షణ తీసుకున్నాడు. తర్వాత ముంబై లోని కిషోర్ నమిత్ కపూర్ ఇన్‌స్టిట్యూట్ లో శిక్షణ తీసుకున్నాడు. ప్రముఖ బాలీవుడ్ కథానాయకుడు హృతిక్ రోషన్ కూడా ఈ పాఠశాల విద్యార్థి కావడం గమనార్హం. ఫిబ్రవరి 2002 లో చంద్రశేఖర్ యేలేటి ఇతనికి ఐతే సినిమాలో అవకాశం ఇచ్చాడు. ఆ సినిమా మంచి విజయం సాధించింది.
వీర నాట్యం
మహబూబాబాద్ జిల్లాలోని కొరవి, కొత్తకొండ ప్రాంతాల్లో ఉన్న వీరభద్ర ఆలయాల్లో ఈ నృత్యం చేస్తారు. ఒక చేతితో కత్తి, మరొక చేతిలో డోలును ధరించి వీరణమనే పెద్ద డప్పు వంటి చర్మవాయిద్యం మోగుతుండగా భక్తులు ఈ నృత్యాన్ని ప్రదర్శిస్తారు. సాధారణంగా శివాలయంలో జరిగే దూపదీప నైవేద్యం సందర్భంగా ఆలయం ముందు వీధుల మధ్యలో వీరనాట్య కార్యక్రమాలు జరుగుతాయి.
డప్పు నాట్యం
జంతువుల తోలుతో తయారు చేసిన వాయిద్య పరికరమైన డప్పులను కొడుతుంటే వచ్చే శబ్దం ఆధారంగా నాట్యం చేయడాన్ని డప్పు నాట్యం అంటారు.
కోయ నృత్యం
కోయలు పండుగలు, పెండ్లి ఉత్సవాల్లో ఎద్దుకొమ్ము నృత్యాన్ని ప్రదర్శిస్తారు. పురుషులు ఎద్దు కొమ్ములను తలపై ధరించి రంగు రంగు దస్తులను ధరిస్తారు. ఈ నృత్యంలో సుమారుగా 30 నుంచి 40 మంది పాల్గొంటారు. ఈ నృత్యాన్ని ప్రధానంగా వరంగల్, ఖమ్మం, తూర్పు, పశ్చిమ గోదావరి జిల్లాలలోని షెడ్యూల్డ్ ప్రాంతాల్లో ఉండే కోయలు ప్రదర్శిస్తారు.
కుర్రు నృత్యం
పండుగలు, పెండ్లిళ్లు, పంటలు కోసే సమయంలో ఈ నృత్యాన్ని ప్రదర్శిస్తారు. ఈ నృత్య ప్రదర్శనలో 20 నుంచి 30 మంది పురుషులు మాత్రమే పాల్గొంటారు. ముగ్గురు వేణువు, ముగ్గురు డ్రమ్స్‌లను మోగిస్తుండగా ఆ శబ్దాలకు అనుగుణంగా నృత్య ప్రదర్శన చేస్తారు. కోయలు ఈ నృత్యాన్ని ప్రముఖంగా చేస్తారు.
మాసిన్రామ్
మాసిన్రామ్ ఈశాన్య భారతదేశంలో మేఘాలయా రాష్ట్రం, తూర్పు ఖాశీ జిల్లాలోని ఒక గ్రామం. మేఘాలయా రాష్ట్ర రాజధాని నుంచి 65 కి.మీ దూరంలో ఉంది. అత్యధిక సగటు వర్షపాతం ఆధారంగా ఈ ఊరు ప్రపంచంలోని అత్యంత తడియైన ప్రదేశాల్లో ఒకటిగా గుర్తించబడుతోంది.
గిన్నిస్ ప్రపంచ రికార్డుల ప్రకారం 1985 లో మాసిన్రామ్ లో 26,000 మి.మీ వర్షపాతం నమోదయింది.
చక్రావధానుల మాణిక్యశర్మ
చక్రావధానుల మాణిక్యశర్మ ప్రముఖ నాటక రచయిత, కవి మరియు గ్రంథ ప్రచురణ కర్త.
మాణిక్యశర్మ పశ్చిమ గోదావరి జిల్లా ముత్యాలపల్లి లోని నరసింహులు, నరసమాంబ దంపతులకు జన్మించాడు. ఈయన స్వస్థలం నరసాపురం.
నరసాపురంలోని వై.ఎన్.కె.వి. అనే నాటక సమాజంకోసం నాటకాలు రాశాడు. దేశీయ గ్రంథమాలను స్థాపించి తన నాటకాలను ప్రచురించాడు. ఈయన పౌరాణిక నాటకాల ఎక్కువగా, చారిత్రక నాటకాలు తక్కువగా రాశాడు. తొలితరం సురభి నాటకాలకు మాణిక్యశర్మ నాటకాలు రాసిచ్చేవారు. ఇప్పటికి సురభి సంస్థ ఆయన నాటకాలనే ప్రదర్శిస్తోంది.
పాయసి
క్రీ. పూ. 6 వ శతాబ్దానికి చెందిన పాయసి బుద్ధుని సమకాలికుడు. కోసల రాజ్యానికి సామంతుడు. సేతవ్య అనే పట్టణానికి పరిపాలకుడు. ఇతను భౌతికవాది. పరలోకం, ఆత్మ, పునర్జన్మ, కర్మ తదితర వైదిక మత విశ్వాసాలను వ్యతిరేకంగా భౌతికవాదాన్ని బోదించాడు. ఆ కాలంలో కర్మ గురించి, ఆత్మ గురించి తీవ్రంగా వాదోపవాదాలు జరుగుతున్నప్పుడు పాయసి వీటిని ఎలా నిరాకరించినది అన్న విషయం బౌద్ధ, జైన గ్రంధాల వలన మనకు తెలుస్తుంది. ఇతని గురించిన ప్రస్తావన బౌద్ధ దిఘనికాయంలో 'పాయసిసుత్త'లో వివరంగా కనిపిస్తుంది.
పాయసి కోసలరాజు ప్రసేనజిత్తు బహుమతిగా ఇచ్చిన సేతవ్య అనే పట్టణానికి రాజు. పాయసి భౌతిక వాది. దాదాపుగా చార్వాకుడన్నమాట. ఇతనికి ఆత్మలో గాని, పరలోకంలోగాని, పాప పుణ్యాలులోగాని కించిత్తు విశ్వాసం లేదు. ఇహం లేదు. పరం లేదు. జీవులు చచ్చినా తిరిగి పుట్టరు. మంచి చెడు కర్మలకు ఫలముండదు అని బోదించేవాడు.
ఇతని దృష్టిలో 3 విషయములు ప్రధానములు. 
ఇటువంటి ప్రాతిపదికలతో పాయసి కొన్ని నిశ్చితాభిప్రాయాలు ఏర్పరుచుకొన్నాడు. పాయకిసుత్తాంతంలో ఇతని భావాల సమీక్ష ఈ విధంగా వుంది." పరలోకం లేదు. జన్మ నిచ్చిన తల్లిదండ్రుల వలన తప్ప మరొక రకంగా జీవులు పుట్టరు. పాపపుణ్య కర్మలకు ప్రత్యేకమైన ఫలితాలు లేవు."
ప్రయోగాత్మకమైన నిరూపణకు ప్రాధాన్యం ఇచ్చేపాయసి నిదర్శనం కనిపిస్తేనే ఫలితాన్ని నమ్మేవాడు. 
మొత్తం మీద ఇటువంటి పరిశీలనలతో పాయసి రాజు పరలోకం లేదని, పునర్జన్మలేదని, కర్మ ఫలితం లేదని తెలుసుకొని ఆత్మ, పరలోకం, పునర్జన్మ భావనలను పూర్తిగా తిరస్కరించాడు. కర్మలకు ఫలితం లేదని, పాప పుణ్యాలు లేవని బలంగా విశ్వసించాడు. అయితే భౌతికవాదానికి సంబందించిన పాయసి అభిప్రాయాలను బౌద్ధ ‘పాయసిసుత్త’, జైన ఆగమ గ్రంధం ‘రాయప సేనైజ్జ’ రెండూ తిరస్కరించాయి. బౌద్ధ ‘పాయసిసుత్త’ వృత్తాంతంలో ఒక మిధ్యా దృష్టిమంతుడుగా చిత్రించబడిన పాయసి, గౌతమబుద్ధుని శిష్యుడైన ‘కుమార కాశ్యపుడు’ అనే శ్రమణునితో సుదీర్ఘ వాదన జరిపి చివరకు బౌద్ధాన్ని స్వీకరించినట్లుగా తెలియచేయబడింది. అదే విధంగా జైన గ్రంధాలు పాయసి కాల క్రమేణా చివరకు జైన మతాన్ని స్వీకరించినట్లు పేర్కొన్నాయి.
ఫిరంగి నాల రంగారెడ్డి జిల్లా
ఈ నాల నిజాం సర్కార్ సాగుకు, త్రాగుకు అనువుగా వుండేందుకు షాబాద్ నుండి ఇబ్రహీమ్పట్నం పెద్దచెరువు వరకు త్రవించిన నీటి కాలువా. దీని ద్వారా ఆరోజుల్లో కన్ని వేల ఎకరాల భూమిని సాగులోకి తీసుకు వచ్చారు. ఈ కాలువా దక్షిణ చందనవెల్లి గ్రామం, సోలిపేట, రామనుజా పురం, నానాజిపురం, జూకల్, నర్రూడ, ఊట్పల్లి, శంషాబాద్, ఉందానగర్, వెంకటాపూర్, మంగల్ పల్లి,మీదుగా ఇబ్రాహిం పట్నం పెద్ద చెరువులో విలీనమౌతంది. ఆరోజుల్లో ఈకాలువా ద్వార ఎంతో మంది రైతులు వ్వవసాయం వల్ల ఉపాది పొందేవారు. కాని రాను రాను ఈ నాలా కబ్జాకోరల్లో చిక్కుకొని పూర్తిగా కనుమరుగై పోయింది. ఇది ఎక్కువగా శంషాబాద్, వెంకటాపూర్ పరిసర ప్రాంతాలలో ఎక్కవగా అన్యాక్రాంతమైంది. పరియావరణ ప్రేమికులు ఈ పరిణామంపై తీవ్రంగా మండి పడుతున్నారు. ప్రభూత్వం చర్యతీసుకొని ఈ నాలాను రక్షించాల్సిన ఎంతగానో వుంది.
ముప్పవరపు భీమారావు
ముప్పవరపు భీమారావు (సెప్టెంబర్ 27, 1909 - జనవరి 2, 1969) ప్రముఖ రంగస్థల నటుడు.
భీమారావు 1909, సెప్టెంబర్ 27 న గుంటూరు లో జన్మించాడు.
గుంటూరు ఫస్టు కంపెనీ, స్టార్ థియేటర్, అబ్బూరి కంపెనీ వారు ప్రదర్శించిన నాటకాలలో వివిధ పాత్రలను పోషించాడు.భీమారావు తన 64వ ఏట 1969, జనవరి 2 న మరణించాడు.
సి. వి. రెడ్డి
సి. వి. రెడ్డి గా పిలువబడే చప్పిడి వెంకటరెడ్డి ఒక తెలుగు సినిమా దర్శకుడు. 2017 సంవత్సరంలో ఇతడు ఆస్కార్‌ ఇండియా జ్యూరీ ఛైర్మన్‌గా ఎంపికయ్యి వార్తలలో నిలిచాడు.
ఇతడి స్వగ్రామం కడప జిల్లా, కొండాపురం మండలం కోనవారిపల్లి. తల్లిదండ్రులు నారాయణమ్మ, లక్ష్మిరెడ్డి. 1938 జులై 1న జన్మించాడు. వీరికి వ్యవసాయమే జీవనాధారం. మెట్ట భూములు. వర్షం కురిస్తేనే పంటలు సాగయ్యేవి. కొర్ర, జొన్న, పత్తి, శనగ, కుసుమ పైర్లు సాగు చేసేవారు. చిన్నప్పటి నుంచి సామాజిక బాధ్యతతో నడుచుకోవాలనేది ఇతడి ఆశయం. బాల్యంలో ఓనమాలు వీరి వూర్లోనే దిద్దాడు. వీరు ఐదుగురు అన్నదమ్ములు. చివరి సంతానం ఇతడే.
అనంతపురం జిల్లా తాడిపత్రిలో ఏడో తరగతి వరకు చదువుకున్నాడు. ఆ తర్వాత చిత్తూరు జిల్లా మదనపల్లెలో మూడో ఫాం నుంచి పీయూసీ పూర్తిచేశాడు. ఇతడి సోదరుడు నారాయణరెడ్డికి ఉపాధ్యాయుడిగా ఉద్యోగం వచ్చింది. ఆయన మదనపల్లెలో పనిచేశాడు. దీంతో తల్లిదండ్రులు అక్కడే చదువుకోవాలని చెప్పడంతో మదనపల్లెకి వెళ్లాడు. 20 ఏళ్ల వయసు దాటిన తర్వాత ఓ రోజు నోట మాట రాలేదు. ఎంతోమంది వైద్యులకు చూపించారు. ఎన్నో ఆలయాల చుట్టూ తిప్పారు. మాటలు మాత్రం రాలేదు. ఏం చేయాలో అర్థం అయ్యేది కాదు. ఇతడి వైద్యానికి చాలా ఖర్చు చేశారు. భూములను కూడా అమ్మే పరిస్థితి వచ్చింది. దేవుడు చల్లని చూపుతో మళ్లీ మాటలొచ్చాయి. ఆ తర్వాత ఎంఏ పూర్తి చేశాడు. కొన్నాళ్లు ప్రైవేటుగా నాగార్జునసాగర్‌లో పనిచేశాడు. ఆ సమయంలో చిత్రరంగంపై ఆసక్తి పెరిగింది. ఉద్యోగం మానేసి మద్రాసు వైపు అడుగులేశాడు. ఇతడికి పాత తరం కథనాయకుల్లో అక్కినేని నాగేశ్వరరావు అంటే ఎనలేని అభిమానం. ఆయన చిత్రాలంటే భలే ఇష్టం. ఇతడు చిత్రసీమలోకి రావడానికి అది కూడా ఒక కారణంగా పేర్కొన్నాడు.
ఇతడికి తెలుగు, ఆంగ్లం, తమిళం, కన్నడభాషల్లో ప్రావీణ్యం ఉంది. తెలుగుభాషపై పట్టు ఉండటంతో నవల రాయాలని నిర్ణయించుకున్నాడు. 1976లో "వసంత", 1982లో స్వర్గానికి వీడ్కోలు పేరుతో రెండు నవలలు రచించాడు. తర్వాత సినిమాలు తీయాలని ముందడుగు వేశాడు. సామాజిక ఇతివృత్తంతో సినిమాలు తెరకెక్కించాలని నిర్ణయం తీసుకున్నాడు. ఇతడి రచనలకు ప్రముఖుల నుంచి మంచి ప్రశంసలు అందాయి. అవి ఇతడిలో మరింత పట్టుదలను నింపాయి. ఇతడి చిన్నతనంలో చూసిన సంఘటనలు కూడా ఇతదిని కదిలించాయి. దళితులను వూరి వెలుపల ఎందుకు ఉంచుతారనే ప్రశ్న ఇతదిని ఎంతగానో ఆలోచింపజేసింది. ఇది చాలా సున్నితమైన సామాజిక అంశం. తన నవల రచనకు దీన్నే కథా వస్తువుగా చేసుకున్నాడు. ఇదే అంశంతో తొలి చిత్రం బదిలి తెరకెక్కించాడు. తన మొదటి చిత్రానికే నంది అవార్డు వరించింది.
1993లో "పెళ్లిగోల" చిత్రాన్ని నిర్మించాడు. ఆ తర్వాత 1995లో స్వీయ రచన, దర్శకత్వంలో సొంతంగా బదిలీ చిత్రాన్ని తెరకెక్కించాడు. ఆ చిత్రం చూసిన సినీరంగ పెద్దలంతా ఇతడిని మెచ్చుకున్నారు. ఇతని తొలి ప్రయత్నమే ఘనకీర్తిని తెచ్చిపెట్టింది. ఉత్తమ చిత్రంగా ఎంపికైంది. మొదటి చిత్రానికే నంది పురస్కారం అందుకోవడం తనజీవితంలో ఎప్పటికీ మరచిపోలేని అనుభూతిగా చెబుతాడు.
ఇతడు పలు చలన చిత్ర సంఘాలలో పలు పదవులు అలంకరించాడు.
చాగల్లు రైల్వే స్టేషను
చాగల్లు, పశ్చిమగోదావరి జిల్లాలోని చాగల్లుకు సమీపంలోని ఒక భారతీయ రైల్వే స్టేషను. ఇది విజయవాడ-చెన్నై సెక్షన్లో ఉంది మరియు భారతీయ రైల్వేలు నందలి దక్షిణ మధ్య రైల్వేకు చెందిన విజయవాడ రైల్వే డివిజను ఆధ్వర్యంలో నడుస్తుంది. ఈ స్టేషన్లో ప్రతిరోజూ 18 మంది రైళ్లు ఆగుతాయి. ఇది దేశంలో అత్యంత రద్దీగల స్టేషన్లలో 2607 వ స్థానంలో ఉంది.
1893 మరియు 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు) రైలు మార్గము, విజయవాడ మరియు కటక్‌ల మధ్య ట్రాఫిక్ కొరకు ప్రారంభించబడింది. వెస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) రైలు మార్గము 1901 లో మద్రాస్ రైల్వే చేత తీసుకోబడింది.
శంతను నారాయణ్
శంతను నారాయణ్ ఒక భారతీయ అమెరికన్ వ్యాపారవేత్త. ప్రస్తుతం అడోబీ కంపెనీకి సి. ఈ. ఓ (ముఖ్య కార్యనిర్వహణాధికారి) గా విధులు నిర్వర్తిస్తున్నాడు.
శంతను హైదరాబాదులో పుట్టి పెరిగాడు. ఆయన తల్లిడండ్రులకు రెండో సంతానం. తల్లి అమెరికన్ సాహిత్యం బోధించేది. తండ్రి ఒక ప్లాస్టిక్ కంపెనీ నడిపేవాడు. హైదరాబాద్ పబ్లిక్ స్కూల్లో చదువుకున్నాడు. ఉస్మానియా విశ్వవిద్యాలయం నుంచి ఎలక్ట్రానిక్స్ లో బి. ఇ పూర్తి చేశాడు. తరువాత అమెరికాలోని కాలిఫోర్నియా విశ్వవిద్యాలయం, బర్కిలీ లో ఎం. బి. ఏ పూర్తి చేశాడు. ఓహయో లోని బౌలింగ్ గ్రీన్ స్టేట్ విశ్వవిద్యాలయం నుంచి ఎం. ఎస్. పూర్తి చేశాడు.
పశివేదల రైల్వే స్టేషను
పశివేదల , పశ్చిమగోదావరి జిల్లాలోని పశివేదలకు సమీపంలోని ఒక భారతీయ రైల్వే స్టేషను. ఇది హౌరా-చెన్నై ప్రధాన రైలు మార్గము లోని విశాఖపట్నం-విజయవాడ రైలు మార్గము నందలి విజయవాడ-చెన్నై సెక్షన్లో ఉంది. భారతీయ రైల్వేలు నందలి దక్షిణ మధ్య రైల్వేకు చెందిన విజయవాడ రైల్వే డివిజను ఆధ్వర్యంలో నడుస్తుంది. ఈ స్టేషన్లో ప్రతిరోజూ 18 మంది రైళ్లు ఆగుతాయి. ఇది దేశంలో అత్యంత రద్దీగల స్టేషన్లలో 2607 వ స్థానంలో ఉంది.
1893 మరియు 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు) రైలు మార్గము, విజయవాడ మరియు కటక్‌ల మధ్య ట్రాఫిక్ కొరకు ప్రారంభించబడింది. వెస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) రైలు మార్గము 1901 లో మద్రాస్ రైల్వే చేత తీసుకోబడింది.
గౌరీ లంకేష్‌
గౌరీ లంకేష్‌ (29 జనవరి 1962 – 5 సెప్టెంబరు 2017) భారతీయ జర్నలిస్టు, ఉద్యమకారిణి.
ఆమె బెంగళూరుకు చెందిన లంకేశ్, ఇందిరల మొదటి కుమార్తె. తండ్రి లంకేష్‌ తనపేరుతోనే ‘లంకేశ్‌’ అనే పత్రికను నడిపారు. చిన్నప్పటినుంచే జర్నలిజంపై ఆసక్తి కనబరిచారు. పలు ఇంగ్లీష్, కన్నడ పత్రికల్లో పనిచేస్తూ ప్రజా సమస్యలపై కథనాలను అందించారు. గౌరీ లంకేశ్ కన్నడ నాట ప్రముఖ పాత్రికేయురాలు. మితవాదులు, హిందూత్వవాదులపై లౌకిక కోణంలో విమర్శలు చేసే పాత్రికేయురాలిగా ఆమె ప్రసిద్ధి గాంచారు. నక్సలైట్ల సానుభూతి పరురాలిగా కూడా పేరుంది. టైమ్స్ ఆఫ్ ఇండియాలో పనిచేశారు. అనంతరం తన తండ్రి స్థాపించిన ‘‘లంకేశ్ పత్రికే’’ వార్తాపత్రికను సోదరుడు ఇంద్రజిత్‌తో కలిసి కొన్నేళ్లు నడిపారు. ఆ తర్వాత తన సొంత వార్తా పత్రిక ‘‘గౌరీ లంకేశ్ పత్రికే’’తో పాటు పలు ప్రచురణలను ప్రారంభించారు.
ధైర్యశాలిగా, ముక్కుసూటిగా మాట్లాడే పాత్రికేయురాలిగా ఆమె ప్రసిద్ధి గాంచారు. ప్రముఖ సినీ దర్శకురాలు, అవార్డు గ్రహీత కవితా లంకేశ్ ఆమె సోదరి. తండ్రి పి. లంకేశ్ ప్రముఖ వామపక్ష కవి, రచయిత. బెంగళూరు, రాజరాజేశ్వరి నగర్‌లో గౌరీ నివసిస్తున్నారు. 2017 సెప్టెంబరు 4 సాయంత్రం గుర్తు తెలియని దుండగులు ఆమెను ఇంటివద్ద కాల్చి చంపారు.
=ప్రజా ఉద్యమం=
గౌరి లంకేశ్‌ మూఢాచారాలకు వ్యతిరేకంగా పోరాటాన్ని సాగించారు. సమాజంలోని అసమానతలు, దురాచారాల నిర్మూలనకు నడుం కట్టిన పౌరులకు, వారు సాగించిన ఆందోళనలకూ లంకేశ్‌ పత్రికతో ప్రచారం ఇచ్చారు. గత దశాబ్దమున్నర కాలగమనంలో కన్నడ నాట జరిగిన అనేక ప్రజా ఉద్యమాలతో మమేకమయ్యారు. లింగాయత వీరశైవ వివాదంలో లింగాయత వాదానికి దన్నుగా నిలిచారు. ఎంగిలాకులపై పొర్లు దండాలు పెట్టించే దుష్ట ఆచారానికి వ్యతిరేకంగా సాగిన పోరాటానికి మద్దతిచ్చారు. బాబాబుడాన్‌ గిరి దత్త పీఠం వివాదంలో సంఘపరివార్‌ శక్తుల దూకుడును అడ్డుగడుగునా అడ్డుకునేందుకు, మత సామరస్య సాధనకు శక్తి వంచన లేకుండా కృషి చేశారు. సమ సమాజ స్థాపనకు కాగడాలైన వారి వెలుగుబాటలోనే అడుగులేస్తున్నానని తన విధానాల్ని గట్టిగా సమర్థించుకున్నారు. ప్రజాందోళనల్లో పాల్గొనే యువ కార్యకర్తల్ని కన్న బిడ్డలుగా భావించారు. దళిత యువజన కార్యకర్త జిగ్నేశ మేవాని, అఖిల భారత విద్యార్థి సమాఖ్య నాయకుడు కన్నయ్యలాల్‌ను తన దత్త పుత్రలని చెప్పుకొన్నారు.
అణగారిన వర్గాల కోసం పోరాడే వారిపై ఎనలేని ప్రేమాభిమానాల్ని ప్రదర్శించారు. కేవలం మాటల్లోనే కాకుండా చేతల్లోనూ ప్రదర్శించారు. పత్రికారచనతోపాటు ప్రజాందోళనల క్రియాశీల కార్యకర్త, నేతగానూ జోడు గుర్రాల స్వారీని అప్రతిహతంగా సాగించి రెండు రంగాల్లోనూ చెరగని ముద్ర వేసారు. మూఢనమ్మకాలను తీవ్రంగా వ్యతిరేకించే గౌరి, దేవాలయాల్లో జరిగే మూఢనమ్మకాలను విమర్శిస్తూ ఎన్నో కథనాలు ప్రచురించారు. దీంతో ఓ వర్గం నుండి వ్యతిరేకతను ఎదుర్కొనాల్సి వచ్చింది. 2008లో పలువురు హిందుత్వ నాయకులపై రాసిన కథనాలకు గాను రెండు పరువునష్టం కేసు (ఎంపీ ప్రహ్లాద్‌ జోషి, బీజేపీ నేత ఉమేశ్‌ దోషిలు వేసిన)ల్లో కోర్టు ఈమెను దోషిగా పేర్కొంది. ఇందుకు గానూ ఆర్నెల్ల జైలుశిక్షకు ఆదేశించింది. అయితే, అదేరోజు కోర్టు ఆమెకు బెయిల్‌ మంజూరు చేసింది.
అగస్త్యేశ్వరాలయం
అగస్త్య ఆలయానికి ఎంతో ప్రాశస్త్యం ఉంది. గోదావరీ తీరం కావడంతో భక్తులు తరలి వస్తుంటారు. ముఖ్యంగా మహారాష్ట్ర, ఆంధ్రప్రదేశ్ నుంచి వస్తుంటారు. 400 ఏండ్లుగా వెలుగుతున్న అఖండజ్యోతి ఇక్కడి ప్రాధాన్యం.
ఈ ఆలయం మంచిర్యాల నుంచి 35 కిలోమీటర్ల దూరంలో చెన్నూరులో అనే గ్రామంలో ఉంది.
సత్సంగ సంపన్నుడైన అగస్త్యుడి చేతుల మీదుగా రూపుదిద్దుకున్న ఆలయం ఇది. నిష్టాగరిష్టుడు, తపస్సంపన్నుడు అయిన అగస్త్యుడు దక్షిణాదిన పర్యటిస్తూ బాసర జ్ఞాన సరస్వతీ దేవిని దర్శించుకుని గోదావరి తీరంలోని చెన్నూరుకు చేరుకున్నారట. చాలాకాలం ఇక్కడ కఠోర తపస్సు చేశారట ఆయన. ఈ ప్రాంత ప్రాశస్త్యం గుర్తించిన ఆయన శివలింగాన్ని ప్రతిష్టించి ఆలయానికి అగస్త్యాలయం అని పేరు పెట్టారట. ప్రతాపరుద్ర గణపతి 12వ శతాబ్దంలో ఈ శివలింగానికి ఒక ఆలయం, తపోవనం నిర్మించారట. అల్లావుద్దీన్ ఖిల్జీ సేనాని మాలిక్ కాఫూర్ ఆలయంపై దాడిచేసి ప్రాకారాన్ని ధ్వంసం చేశారు. తర్వాత కాలంలో శ్రీ కృష్ణదేవరాయలు ఇక్కడకు వచ్చినప్పుడు ఆలయాన్ని పునర్‌నిర్మించారని చెప్పుకుంటారు.
ఆలయానికి సంబంధించి పలు అంశాలు ఆలయంలోని శాసనంపై చెక్కబడి ఉన్నాయి. ఈ విషయం ఆలయంలో ఉన్న శాసనంపై చెక్కబడి ఉంది. ఈ శాసనంపై మహా మంత్రి తిమ్మరుసు సంతకం చెక్కి ఉంది. తెలుగు, కన్నడ మిశ్రమ భాషలో చెక్కబడి ఉన్న శాసనాన్ని బనారసీ హిందూ యూనివర్సిటీ విద్యార్థులు కొందరు అనువదించారు. ఆలయ ప్రాకారం నిర్మాణంలో భాగంగా తవ్వకాలు జరుపుతుండగా ఈ శాసనం బయటపడింది. ఆలయం గర్భగుడిలో అగస్త్య మహాముని ప్రతిష్టించిన శివలింగం ఉంది. ఆలయం ఎదుట నిర్మితమైన మందిరంలో నందీశ్వరుని పెద్ద విగ్రహం, దాని వెనుకాల వినాయకుని విగ్రహం ఉన్నాయి. శివాలయంలోని ముందు మండపంలో ఒకపక్క సూర్య భగవానుని విగ్రహం, మరోపక్క నాగదేవత విగ్రహం, పాలరాతితో కూడిన శివలింగం ఉన్నాయి.
ఆలయంలో అఖండ దీపం దాదాపు 400 ఏండ్ల నుంచి వెలుగుతూనే ఉంది. ఆలయ అర్చకుడు జకెపల్లి సదాశివయ్య మొదట 1795లో ఆలయంలో అఖండ దీపాన్ని వెలిగించారు. ఈ దీపం ఇప్పటికీ ఆలయంలో వెలుగుతూనే ఉంది. ఆలయ ఆర్చకులు తమ వంశపారపర్యంగా వస్తున్న ఈ ఆచారాన్ని పాటిస్తూ దీపాన్ని వెలిగిస్తున్నారు. దీపం ఆరిపోకుండా ప్రతి రోజు ఉదయం, సాయంత్రం నువ్వుల నూనె పోస్తుంటారు. ఈ దీపం నాలుగు వందల ఏండ్ల నుంచి వెలుగుతూనే ఉందని చెన్నూరు గ్రామస్థులు చెబుతుంటారు. ఈ అగస్త్యేశ్వర ఆలయం సందర్శించేందుకు ఇక్కడి ప్రాంతం వారే కాకుండా, మహారాష్ట్ర, ఛత్తీస్‌ఘడ్, మధ్యప్రదేశ్ తదితర రాష్ర్టాల నుంచి పెద్ద ఎత్తున భక్తులు వస్తుంటారు.
సరస్వతి రంగస్వామి అయ్యంగారు
సరస్వతి రంగస్వామి అయ్యంగారు (1890 - ఫిబ్రవరి 24, 1960) ప్రముఖ రంగస్థల నటుడు.
సరస్వతి రంగస్వామి 1890లో జన్మించాడు.
1901లో ఒకటవ ఫారం చదువుతూ వై. గోపాలకృష్ణయ్య వద్ద నాటక విషయాలు తెలుసుకున్న రంగస్వామి 1903లో మూడవ ఫారం చదువుతూ మొదటిసారిగా వేషంవేశాడు. కొన్ని సంవత్సరాల తరువాత ఆంధ్రభాషాభిమాన సమాజంలో వేదం వేంకటరాయశాస్త్రి శిక్షణలో వేషాలు వేశాడు. స్త్రీ, పురుష పాత్రలు సమర్ధవంతంగా పోషించడమేకాకుండా, ఒకే నాటకంలో రెండు విరుద్ధ పాత్రలను కూడా ధరించేవాడు.సరస్వతి రంగస్వామి 1960, ఫిబ్రవరి 24 న మరణించాడు.
భారతీయ క్రీడాకారులు
జాతీయ, అంతర్జాతీయ స్థాయిలో వివిధ క్రీడలలో ప్రతిభ చూపిన క్రీడాకారుల, క్రీడాకారిణుల జాబితా:
పి.వి. రంగారామ్
పి.వి. రంగారామ్ (జూలై, 1900 - 1947) ప్రముఖ రంగస్థల నటుడు, నాటక రచయిత, విమర్శకుడు, న్యాయవాది.
రంగారామ్ 1900, జూలై లో జన్మించాడు. విద్యాభ్యాసం విజయనగరం, మదరాసు లలో జరిగింది.
1941లో జిల్లా మునసబుగా నియమితుడై 1945లో సబ్-జడ్డి పదవిని చేపట్టాడు. 1927 నుంచి 1930 వరకు మదరాసు ఆంధ్ర మహాసభకు కార్యదర్శిగా వ్యవహరించాడు. యుద్ధకాలంలో ప్రాంతీయ యుద్ధనిధి డైరెక్టర్ గా పనిచేశాడు.
మదరాసులో ఉన్నప్పుడే ఇబ్సన్, పి.వి. రాజమన్నార్‌, కూర్మా వేణు గోపాలస్వామి ప్రభావం రంగారామ్ పై పడింది. విద్యార్థి రోజుల్లోనే అనేక నాటకాల్లో నటించాడు. ఇబ్సన్ స్పూర్తితో 1931లో ఈయన రచించి ప్రచురించిన దంపతులు నాటకం ఆంధ్రనాటకరంగంలో కొత్త మలుపు తీసుకువచ్చింది. కె.వి.గోపాలస్వామితో కలిసి ఇబ్సన్ డాల్స్ హౌస్ నాటకంను బొమ్మరిల్లు పేరుతో తెలుగులోకి అనువదించాడు.
నటించినవి:
రచించినవి
రంగారామ్ 1947 లో ఆత్మహత్య చేసుకున్నాడు.
రావులపాటి సీతారాం
రావులపాటి సీతారాం ఆధునిక తెలుగు సాహిత్యం లో మూడు దశాబ్దాలుగా విమర్శకుడిగా, సామాజిక ఉద్యమకారుడిగా, తెలుగు అధ్యాపకుడిగా పేరొందాడు.
రావులపాటి సీతారాం 1964 లో ఖమ్మం జిల్లా ఆరెంపులకు చెందిన నారాయణ, మాణిక్యం దంపతులకు జన్మించాడు. పదో తరగతి మరియు డిగ్రి ఖమ్మంలో పూర్తి చేశాడు. ఏంఏ కాకతీయ తెలుగు విశ్వవిద్యాలయంలో పూర్తి చేశాడు. ఆధునిక తెలుగు సాహిత్యంలో డాక్టరేటు పట్టాను పొందారు.
"రక్తస్పర్శ" కవితాసంపుటితో ఆర్ సీతారాం సాహితీలోకానికి పరిచయమయ్యారు. అఫ్సర్, ప్రసేన్‌తో కలిపి సీతారాం ఈ కవితా సంపుటిని వెలువరించారు. ఇదిగో ఇక్కడిదాకా పేరుతో ఆయన వెలువరించిన కవితాసంపుటి సంచలనం సృష్టించింది. "సన్నాఫ్ మాణిక్యం" కవితాసంకలనం ఆయనకు మంచి పేరుప్రతిష్ఠలను తీసుకొచ్చింది. ఆధునిక కవితా ధోరణులు అనే అంశంపైన ఆయన పరిశోధన చేశారు. మానుకోటలో డిగ్రీ కాలేజీ విద్యార్థులతోనే రచనలు చేయించి విద్యార్థులలోని సృజన్మాతకతకు పదునుపెట్టారు. మా టీచర్, మానుకోట ముచ్చట్లు విద్యార్థులను ప్రోత్సహించే ఆయన ఉన్నత లక్షణానికి ప్రతిబింబాలు. ప్రస్తుతం మహబూబాబాద్ ప్రభుత్వ డిగ్రి కళాశాలలో తెలుగు అధ్యాపకునిగా పనిచేస్తున్నాడు.
ప్రజాకవి కాళోజీ నారాయణరావు- 2017 పురస్కారం.
ఆర్.ఎన్.సుదర్శన్
రట్టి నాగేంద్ర సుదర్శన్ (2 మే1939 – 8 సెప్టెంబరు 2017) భారతీయ సినిమా నటుడు మరియు నిర్మాత. ఆయన ప్రధానంగా కన్నడ సినిమాలలో తన సేవలనందించారు. ఆయన తమిళం, హిందీ, తెలుగు మరియు మలయాళ సినిమాలలో కూడా నటించాడు. ఆయన మూడు దశాబ్దాలకు పైగా తన సినీ జీవితాన్ని కొనసాగించారు. ఆయన 250 లకు పైగా చిత్రాలలో వివిధ పాత్రలలో నటించారు.
ఆయన ప్రముఖ సినిమ దర్శకుడైన ఆర్. నాగేంద్రరావు కుమారుడు. ఆయన సోదరులలో ఆర్.ఎన్.జయగోపాల్ (మరణం.2005) ప్రముఖ సినీ గీత రచయిత మరియు ఆర్.ఎన్.ప్రసాద్ (మరణం.2008) ప్రముఖ సినిమాటోగ్రాఫర్. ఆయన భార్య "శైలశ్రీ".
1961లో ఆయన తన 21వ యేట కన్నడ చిత్రంలో నటునిగా రంగప్రవేశం చేసారు. ఆయన తొలి చిత్రం "విజయనగర వీరపుత్ర". ఆయన సినిమాలలో ప్రతినాయకుని పాత్రలలో నటించడానికి పూర్వమే 60 సినిమాలలో వివిధ పాత్రలలో నటించారు.
ఆయన ప్రస్తుతం కన్నడం లోని "అగ్నిశశి" డైలీ సీరియల్ లో నటిస్తున్నారు.
ఆయన కొన్ని చిత్రాలలో పాటలను కూడా పాడారు.
ఆయన కొద్దికాలంగా కిడ్నీ సంబంధిత వ్యాధితో బాధపడుతున్న ఆయన బెంగళూరులోని ఓ ప్రయివేటు ఆసుపత్రిలో చికిత్స పొందుతూ శుక్రవారం సెప్టెంబరు 8 2017 న మరణించాడు.
బొగత వాటర్‌ఫాల్స్
బొగత వాటర్‌ఫాల్స్ చీకులపల్లి ఫాల్స్ అనికూడా అంటారు. కాళేశ్వరం-భద్రాచలం అడవుల మధ్యన ఇది ఉన్నది. 30 అడుగుల ఎత్తు నుంచి వాగు నీళ్లు దుంకి కింద పెద్ద జలాశయంగా ఏర్పడుతాయి. పచ్చని దట్టమైన అడవుల మధ్య కొండకోనల్లో నుంచి హోరెత్తే నీటి హొయల నిండైన జలపాతం బొగత. ప్రకృతి సృష్టించిన అద్భుతమైన అందాల్లో ఇది ఒకటి.
కొత్తగూడెం నుంచి భద్రాచలం మీదుగా వాజేడుకు వెళ్లాలి. వాజేడు నుంచి 5 కిలోమీటర్ల దూరంలో చీకుపల్లి కాజ్‌వే ఉంటుంది. అక్కడ్నుంచి మరో మూడు కిలోమీటర్లు వెళ్లే బొగత జలపాతం వస్తుంది. ఖమ్మం నుంచైతే 240 కిలోమీటర్లు. జయశంకర్‌ భూపాలపల్లి జిల్లా వాజేడు మండలంలోని బొగత హైదరాబాద్ నుంచి 440 కిలోమీటర్ల దూరం. వరంగల్ పట్టణానికి 140 కిలోమీటర్ల దూరంలో.. ఏటూరు నాగారం నుంచి 30 కిలోమీటర్ల దూరంలో బొగత ఉంటుంది. భద్రాచలం నుంచి 120 కిలోమీటర్లు.
అజలాపురం జలపాతం
అజలాపురం జలపాతం నల్లగొండ జిల్లా మర్రిగూడ మండలంలోని అజలాపురంలో ఈ జలపాతం ఉంది.
నల్లగొండ జిల్లా కేంద్రానికి మర్రిగూడ మండలం 58 కి.మీ దూరంలో ఉంటుంది. ఇక్కడి నుంచి అజలాపురం గ్రామానికి వాహన సౌకర్యం ఉంది.
గౌరీగుండాలు
గౌరీగుండాలు, పెద్దపల్లి జిల్లాలో గుండారం-సబ్బితం సరిహద్దుల్లోని గుట్టపై గౌరీగుండం ఉంది. వరుసగా వర్షాలు కురుస్తుండటంతో గౌరీగుండం జలకళను సంతరించుకుంది. సబ్బితం నుంచి రెండు కిలోమీటర్ల దూరంలో ఉన్న గౌరీగుండం వద్దకు పర్యాటకులు పోటెత్తుతారు. సబ్బితం నుంచి గట్టు సింగారం వైపు దక్షిణం నుంచి ఉత్తరం వైపునకు కొనసాగుతున్న కొండల వరుస పచ్చని అడవులతో కళకళలాడేచోట కనువిందు చేస్తుంది ఈ జలపాతం.
కమాన్‌పూర్-పెద్దపల్లి సరిహద్దుల్లో గౌరిగుండాల ఉంటుంది. జిల్లా కేంద్రానికి 20 కి.మీ.దూరంలో సబ్బితం, గుండారం మధ్యలో ఈ జలపాతం ఉంటుంది.
కనకాయ్ జలపాతం
కనకాయ్ జలపాతంన్ని కనకదుర్గ జలపాతం అనికూడా అంటారు. కుంతాలకు 35 కిలోమీటర్ల దూరంలో గిర్నూర్ సమీపంలో ఈ జలపాతం ఉంది. ఇది మూడు జలపాతాల సముదాయంగా ఉంటుంది. ఒకదానిని కనకాయ్ జలపాతం అనీ, రెండోదానిని బండ్రేవు జలపాతం అనీ, మూడోదానిని చీకటిగుండం అని పిలుస్తారు. వందల అడుగుల ఎత్తున కొండల వరుస శిఖరాగ్రాల మధ్య భాగం నుంచి సుయ్‌మని సూటిగా నింగి నుంచి నేలకు దుంకుతున్నట్టుండే సుందర దృశ్యం నయనానందకరంగా ఉంటుంది.
హైదరాబాద్ నుంచి 282 కిలోమీటర్ల దూరంలో ఉంది. నిర్మల్ నుంచి 54 కిలోమీటర్లు ఉంటుంది. హైదరాబాద్ నుంచి నిర్మల్‌కు వెళ్లి అక్కడ్నుంచి ప్రత్యేక వాహనాల్లో కనకాయ్ జలపాతం చేరుకోవచ్చు.
భీముని పాదం
భీముని జలపాతం సహజసిద్ధంగా ఏర్పడింది. గూడూరు మండలంలోని కొమ్ములవంచ పరిధి అటవీప్రాంతంలో పచ్చని ప్రకృతి మధ్యన నిరంతర జలధారలతో అలరిస్తున్న భీమునిపాదం జలపాతానికి పర్యాటకుల రద్దీ విపరీతంగా ఉంది. ఈ జలపాతానికి నీరు ఎక్కడి నుంచి వస్తుందో అంతుపట్టని రహస్యంగానే ఉంది. 70 అడుగుల ఎత్తు నుంచి దూకే జలధార పర్యాటకుల్ని ఉల్లాసపరుస్తుంది. ఇక్కడ పాండవులు వనవాసానికి వచ్చిన సమయంలో భీముని మూలంగా నీరు ఊరిందని.. జలపాతం పైభాగంలో భీముని పాదముద్ర ఉందని స్థానికుల నమ్మకం. 
భీమునిపాదం వరంగల్ పట్టణానికి 51 కిలోమీటర్ల దూరంలో గూడూరు నుంచి 9 కిలోమీటర్లు ఉంటుంది. ఇక్కడికి చేరుకోవడానికి మూడు మార్గాలున్నాయి. నర్సంపేట నుంచి భూపతిపేట బస్టాండ్.. సీతానాగారం.. కొమ్ములవంచ మీదుగా వెళ్లొచ్చు. గూడూరు నుంచి వెళ్లాలనుకునే వాళ్లు గూడూరు.. చంద్రుగూడెం.. లైన్‌తండా.. వంపుతండాల మీదుగా భీమునిపాదానికి చేరుకోవచ్చు. కొత్తగూడెం నుంచి వెళ్లాలనుకునేవాళ్లు కోలారం.. బత్తులపల్లి.. గోపాలపురం మీదుగా భీమునిపట్నం చేరుకోవచ్చు.
ఆపరేషన్ బైసన్
1947 భారత పాకిస్తాన్ యుద్ధంలో జోజి లా, ద్రాస్, కార్గిల్ జిల్లాలను భారత సైన్యం ఆక్రమించుకున్న ఘటనను ఆపరేషన్ బైసన్ అంటారు.
పాకిస్తాన్ సైన్యం 1948 లో లదాఖ్‌పై దాడి చేసినపుడు  జోజి లా కనుమను ఆక్రమించుకుంది. నవంబరు 1 న భారతీయ బలగాలు ఓ సాహసోపేతమైన దాడిలో ఈ కనుమను తిరిగి స్వాధీనం చేసుకున్నాయి. సముద్రమట్టం నుండి అంత ఎత్తులో ఆర్మరు వాడడాన్ని పాకిస్తాన్ ఊహించలేదు.
తొలుత, జోజి లాను ఆక్రమించేందుకు 77 పారాచూట్ బ్రిగేడ్ (బ్రిగేడియర్ అటల్) విఫల యత్నం చేసింది. ఆ దాడికి ఆపరేషన్ డక్ అనే పేరు ఉండగా, ఆ తరువాత లెఫ్టెనంట్ జనరల్ కరియప్ప నేతృత్వంలో ఆపరేషన్ బైసన్‌గా పేరు మార్చారు. 7 క్యావల్రీ కి చెందిన M5 స్టూవర్టు లైట్ ట్యాంకులను విప్పదీసి ఆ విడిభాగాలను శ్రీనగర్ గుండా తరలించారు. జోజి లా కు ఉన్న గాడిదల నడకదారిని జీప్ దారిగా మార్చారు. నవంబరు 1 న బ్రిగేడ్ మెరుపుదాడి మొదలు పెట్టింది. ఆర్మరుతో పాటు రెండు రెజిమెంట్ల 25 పౌండర్లు, ఒక రెజిమెంటు 3.7 ఇంచి గన్నులను ఈ దాడిలో నియోగించింది. ఈ దాడితో పాకిస్తాన్ విస్తుపోయింది.
బ్రిగేడ్‌ కనుమను హస్తగతం చేసుకుని, పాకిస్తాన్ సైనికులను వెనక్కు మటయాన్ వరకు, ఆ తరువాత ద్రాస్ వరకూ తరిమింది. ఈ బ్రిగేడ్ నవంబరు 24 న కార్గిల్ వద్ద మిగిలిన భారత సైన్యంతో కలిసింది. పాకిస్తాన్ సైన్యాన్ని అక్కడి నుండి కూడా తరిమారు. చివరికి పాకిస్తాన్ సైన్యం స్కర్దూ వరకు పారిపోయింది.
శ్రీదేవి మురళీధర్
శ్రీదేవి మురళీధర్
జననం :05 ఫిబ్రవరీ 1959.
నివాసం : హైదరాబాద్
ఆవిష్కరణ: ఆల్కహాలిక్ ల పిల్లలు, ఒక పరిశీలన.
బుజ్జి: తాగుబోతు తండ్రి ప్రవర్తనతో వెతలు పడే ఒక పసిపాప బొమ్మల కథ.
V B Raju , a visionary leader
Pictorial Biography: Bilingual- 2013.
వేదాంత దేశికులు 
రామానుజానంత్తర శ్రీవైష్ణవ ఆచార్యులు, బహు గ్రంథకర్త జీవిత, సాహిత్య చరిత్ర -2017
ఆండాళ్ అవతార వైభవం
ఆండాళ్, విష్ణుచిత్తుల సచిత్ర చరిత్ర - 2017
ప్రతిభ , కథా కచ్చేరీ
కథా సంకలనం - 2017.
మోంటే అగుల
మోంటే అగుల (స్పానిష్ : Monte Águila) బయోబియో ప్రాంతంలో ఉన్న ఒక చిలీ ప్రాంతం, అదే పేరుతో నగరానికి దక్షిణాన 5 కిలోమీటర్ల దూరంలో కాబ్రెరో యొక్క కమ్యూన్లో ఉంది. ఇది 6,090 నివాసితుల జనాభాను కలిగి ఉంది.
టి. రాఘవాచారి
టి. రాఘవాచారి (1916 - 1996) ప్రముఖ రంగస్థల నటుడు, హార్మోనిస్టు.
రాఘవాచారి 1916 లో రాజమండ్రి జన్మించాడు.
పౌరాణిక నాటకాల్లోని అనేక పాత్రలను పోషించాడు. తన సుదీర్ఘ నటజీవితంలో బండారు రామారావు, చెంచు రామారావు, సి.హెచ్. జగన్నాథరావు, షణ్ముఖి ఆంజనేయ రాజు, ఎ.వి.సుబ్బారావు, డి.వి.సుబ్బారావు, రేబాల రమణ, అబ్బూరి రామకృష్ణారావు వంటి వారి పక్కన విభిన్నపాత్రలు ధరించాడు. సి.హెచ్. జగన్నాథరావు, ఎన్.వి. సుబ్బారావు, చాపల సూర్యనారాయణ వంటి నటులకు శిక్షణ ఇచ్చాడు. బండారు రామారావు, చెంచు రామారావుల సమాజాలతోపాటు ఇతర సమాజాలకు కూడా హార్మోనిస్టుగా పనిచేసాడు.ఆరు దశాబ్దాలకుపైగా రంగస్థలానికి సేవలందించిన రాఘవాచారి 1996లో 80వ ఏట రాజమండ్రి లో మరణించాడు
ఆపరేషన్ టుపాక్
జమ్మూకాశ్మీరులో 1980 నుండి పాకిస్తాన్ చేస్తున్న సైనిక ఇంటెలిజెన్స్ కార్యక్రమానికి ఆపరేషన్ టుపాక్ అని పేరు. దీన్ని పాకిస్తానుకు చెందిన ఇంటర్ సర్వీసెస్ ఇంటెలిజెన్స్ సంస్థ నిర్వహిస్తోంది. కాశ్మీరులో అల్లర్లను రెచ్చగొట్టే లక్ష్యంతో పనిచేసే ఈ కార్యక్రమంలో మూడు భాగాలున్నాయి. ఈ కార్యక్రమానికి రూపకల్పన చేసి, అధికార ముద్ర వేసినది జియా ఉల్ హక్. ఆపరేషన్ జిబ్రాల్టర్ విఫలమయ్యాక, కాశ్మీరుపై నియంత్రణ సాధించేందుకు 1988 లో ఆయన ఈ ఆపరేషన్ను చేపట్టాడు. పెరూలో స్పానిష్ పాలనకు వ్యతిరేకంగా తిరుగుబాటు చేసిన "టుపాక్ అమారు 2" పేరు మీదుగా ఈ ఆపరేషన్‌కు పేరు పెట్టారు. ఈ కార్యక్రమం ఇంకా అమలవుతూనే ఉందని, అందులో భాగంగానే పాక్ కాశ్మీరీ ఉగ్రవాదులకు సాయం అందిస్తోందనీ భావిస్తున్నారు.
ఆపరేషన్ టుపాక్ ధ్యేయాలు ఇవి: 1) భారత్‌ను విచ్ఛిన్నం చెయ్యడం 2) గూఢచారి వ్యవస్థను వినియోగించి విద్రోహ చర్యలు చేపట్టడం 3) భారత్‌కు నేపాల్, బాంగ్లాదేశ్ ల సరిహద్దుల్లో ఉన్న లొసుగులను వినియోగించుకుని ఆయా దేశాల్లో స్థావరాలను నెలకొల్పి ఆపరేషన్లను నిర్వహించడం.
కాశ్మీరులో తన కార్యకాలాపాల కోసం ఐఎస్‌ఐ నెలకు రూ. 2.4 కోట్లు ఖర్చు చేస్తోందని ఒక అంచనా.  అక్కడి అన్ని పక్షాలకూ నిధులు అందజేసినప్పటికీ, పాకిస్తాన్ అనుకూల వర్గాల పట్ల పక్షపాతం చూపుతారని తెలుస్తోంది. ఈ కార్యక్రమం కింద ఐఎస్‌ఐ 6 ఉగ్రవాద సంస్థల ఏర్పాటుకు సహకరించింది. లష్కర్-ఎ-తోయిబా వాటిలో ఒకటి. ఐఎస్‌ఐ ఇప్పటికీ ఈ సంస్థకు రక్షణ కల్పిస్తూ, వారికి ఇంటెలిజెన్స్ సమాచారం అందిస్తోందని అమెరికా గూఢచార వర్గాలు భావిస్తున్నాయి.
మద్ది క్షేత్రం
మద్ది క్షేత్రం తెల్ల మద్ది వృక్షపు తొర్రలో వెలిసిన చోటు మద్ది ఆంజనేయస్వామి దేవాలయం. మద్దిచెట్టే గర్భాలయానికి గోపురంగా ఉండటం ఈ ఆలయ ప్రత్యేకత.
సీతాన్వేషణలో భాగంగా లంకకు చేరుకున్న హనుమ పరాక్రమాన్నీ, బుద్ధి బలాన్నీ ప్రత్యక్షంగా చూసిన రావణుడి సైన్యంలోని మధ్యుడు అనే అసురుడు స్వామికి భక్తుడయ్యాడు. నిత్యం అంజనీసుతుడినే ఆరాధిస్తూ జీవనం సాగించేవాడు. శత్రు పక్షంలో ఉన్నందువల్ల స్వామిని నేరుగా దర్శించే భాగ్యం అతడికి లేకపోయింది. వచ్చే జన్మలోనైనా ఆయన సాక్షాత్కారం పొందాలన్న ఉద్దేశంతో హనుమ సేనకు ఎదురెళళ్లి మధ్యుడు వీరమరణం పొందాడని పురాణాలు పేర్కొంటున్నాయి. ఆ అంశతోనే కలియుగంలో మధ్యుడు జన్మించాడనీ అతడిని అనుగ్రహించేందుకే మద్ది వృక్షంలో ఆంజనేయ స్వామి అవతరించాడని ప్రతీతి. ఓ భక్తురాలి స్వప్నంలో సాక్షాత్కారమైన ఆంజనేయుడు మద్దిచెట్టు తొర్రలో ఉన్న తనకు ఆలయాన్ని నిర్మించాలని ఆదేశించాడట. దీంతో చెట్టు దగ్గరకి వెళ్లి చూడగా అక్కడ ఆంజనేయస్వామి రాతి విగ్రహం కనిపించిందట. అలా క్రీ.శ.1166వ సంవత్సరంలో ఆ వూరివారికి స్వామి మొదటి దర్శనం లభించిందని పూర్వీకులు చెబుతున్నారు. తొలుత చెట్టు చుట్టూ గర్భాలయాన్ని మాత్రమే కట్టారు. తర్వాత 1978వ సంవత్సరంలో పూర్తిస్థాయి ఆలయాన్ని నిర్మించారు. అయితే మధ్యుడే మద్ది చెట్టుగా వెలిశాడన్న నమ్మకంతో ఆ చెట్టునే గర్భాలయ గోపురంగా ఉంచేశారు. 
తీరని కోర్కెలు ఉన్నవారూ పలు సమస్యలతో సతమతమవుతున్నవారూ ఈ ఆలయంలో ప్రదక్షిణలు చేస్తే ఫలితం ఉంటుందని భక్తుల విశ్వాసం. ఆలయ ప్రధాన మండపం చుట్టూ తొలుత 21 ప్రదక్షిణలు చేసి తమ మనసులోని కోర్కెలు తీరాలని మొక్కుకుంటారు. అవి నెరవేరిన తర్వాత మళ్లీ 108 ప్రదక్షిణలు చేసి స్వామికి మొక్కు చెల్లించుకుంటారు. దీనితోపాటు శని దోషాలూ, రాహు కేతు దోషాలూ, నవగ్రహ దోషాలూ ఉన్నవారు స్వామిని దర్శించుకుంటే అవి తొలగిపోతాయని భక్తుల నమ్మకం. వైష్ణవ సంప్రదాయంలో మద్ది ఆంజనేయస్వామికి నిత్యపూజలూ, అభిషేకాలను వైభవంగా నిర్వహిస్తారు. ప్రతి శనివారం స్వామివారి మూలవిరాట్‌కు పంచామృత అభిషేకం శాస్త్రòక్తంగా జరుపుతారు. ప్రతి నెలా స్వామి జన్మ నక్షత్రమైన పూర్వాభాద్ర నక్షత్రంలో సువర్చలా సమేత ఆంజనేయస్వామి కల్యాణం వైభవంగా నిర్వహిస్తారు. ప్రతి మంగళవారం స్వామివారిని దర్శించుకోవడానికి దేశం నలుమూలల నుంచి లక్షలాది మంది భక్తులు వస్తుంటారు. దూరాభారాల నుంచి వచ్చే భక్తుల కోసం విశాలమైన మండపం, అతిథి గృహాలు అందుబాటులో ఉన్నాయి. ఈ క్షేత్రంలో నిత్యాన్నదానం జరుగుతుంది.
మద్ది క్షేత్రంలో హనుమజ్జయంతి వేడుకలను అయిదు రోజులపాటు నిర్వహిస్తారు. ఆది, సోమవారాల్లో భక్తులతో సామూహిక హనుమద్‌ కళ్యాణాలూ, లక్ష్మీ కుంకుమార్చనలూ జరుపుతారు. కార్తిక మాసం నెల రోజులూ ఈ క్షేత్రం పండగ వాతావరణాన్ని సంతరించుకుంటుంది. ఈ నెలలో వచ్చే మంగళవారాల్లో స్వామికి లక్ష తమలపాకులతో ఆకు పూజ నిర్వహిస్తారు. ఆలయ ప్రాంగణంలోనే వేంకటేశ్వరస్వామి కూడా కొలువై ఉన్నాడు. ఆంజనేయుడిని పూజించిన భక్తులు శ్రీనివాసుడినీ దర్శింస్తారు. ఈ క్షేత్రానికి సమీపంలోనే ఎర్రకాలువ జలాశయం ఉంది. ఇందులోని బోటు షికారు పర్యటకులకు ప్రత్యేక ఆకర్షణ. మద్ది క్షేత్రానికి 4 కి.మీ. దూరంలో జంగారెడ్డిగూడెం పట్టణాన్ని ఆనుకుని గోకుల తిరుమల పారిజాతగిరి క్షేత్రం ఉంది. పారిజాతగిరిపై శ్రీదేవి, భూదేవి సమేతంగా కొలువుదీరిన వేంకటేశ్వరస్వామి భక్తులకు దర్శనమిస్తాడు. ఇక్కడి స్వామివారిని దర్శిస్తే సాక్షాత్తు తిరుమల వేంకన్నను దర్శించిన అనుభూతి కలుగుతుందని భక్తుల విశ్వాసం.
ఏలూరు నుంచి 50 కిలోమీటర్లూ, రాజమండ్రి నుంచి 70 కిలోమీటర్ల దూరంలో ఉన్న మద్ది క్షేత్రాన్ని చేరుకోవడానికి బస్సు సౌకర్యం ఉంది. పశ్చిమగోదావరి జిల్లా కేంద్రం నుంచి ప్రతి గంటకూ బస్సు ఉంటుంది.
2016–17 ఉత్తర రఖినె రాష్ట్ర సంఘర్షణలు
2016 అక్టోబర్ 9న ఎ.ఆర్.ఎస్.ఎ. తిరుగుబాటుదారులు బంగ్లాదేశ్-మయన్మార్ సరిహద్దు వెంబడి బర్మీస్ సరిహద్దు దళాల స్థావరాలపై దాడిచేయడంతో హింస ప్రారంభం అయింది. 520 సాయుధులు, 2,000 మందికి పైగా సాధారణ ప్రజలు మరణించినట్టు అంచనా. 23 వేలమంది ప్రజలు అంతర్గతంగా నిర్వాసితులయ్యారు.
అక్టోబర్ 2016 దాడి తర్వాత రోహింగ్యా తిరుగుబాటుదారులుగా అనుమానితులైన సాధారణ ప్రజల మీద బర్మీస్ భద్రతా దళాలు దాడులు చేస్తున్నాయంటూ మానవ హక్కుల ఉల్లంఘనలు జరిగాయని పేర్కొంటూ పలు రిపోర్టులు వెలువడ్డాయి. 2017 ఆగస్టు 25న ప్రారంభమైన తర్వాత హింస అనంతరం 2 వారాల్లో కనీసం 2,70,000 మంది రోహింగ్యాలు వలసపోయారు.
బి.వి. రంగారావు
బి.వి. రంగారావు (సెప్టెంబర్ 24, 1920- 1996) ప్రముఖ రంగస్థల నటుడు, కళాప్రవీణ బిరుదాంకితుడు.
రంగారావు 1920, సెప్టెంబర్ 24 న నరసింహారావు, సీతారావమ్మ దంపతులకు కృష్ణాజిల్లా, విజయవాడ సమీపంలోని తెన్నేరు లో జన్మించాడు. 12 సంవత్సరాల వయసులో తల్లి మరణించడంతో మేనమామైన తెన్నేటి చలపతిరావు దగ్గర ఉండి ఎస్.ఎస్.సి. పూర్తిచేసి విజయవాడ మున్సిపల్ ఆఫీసులో ఉద్యోగిగా చేరాడు.
వెంట్రప్రగడ నారాయణరావు ప్రోత్సాహంతో మారుతీ సీతారామయ్య (హార్మోనిస్టు) దగ్గర శిక్షణ పొందాడు. అనంతరం పాండవోద్యోగ విజయాలు, గయోపాఖ్యానం మొదలైన నాటకాలలో అర్జునుడి పాత్రతో నాటకరంగంలోకి ప్రవేశించాడు. పులిపాటి వెంకటేశ్వర్లు తరువాత అర్జున పాత్రలో విశేష గుర్తింపు పొందాడు. బందా కనకలింగేశ్వరరావు ప్రోద్భలంతో ఏలూరు ప్రభాత్ నాటక సమాజంలో చేరి ఆయన పక్కన అర్జునుడు, భృగుమహర్షి (శ్రీ వేంకటేశ్వర మహాత్మ్యం) పాత్రలలో నటించాడు.
బందా విజయవాడలోని ఆలిండియా రేడియోలో చేరడంతో, బి.వి.రంగారావు వృత్తి నటుడిగా వెలుగొందాడు. ప్రముఖ రంగస్థల నటులైన అబ్బూరి రామకృష్ణారావు, అద్దంకి శ్రీరామమూర్తి, మాధవపెద్ది వెంకటరామయ్య మొదలైన వారితో కలిసి నటించాడు. అనంతరం పీసపాటి నరసింహమూర్తి పక్కన అర్జునుడి పాత్రలో రేడియో నాటకాలలో నటించాడు. ఈయన వివిధ నాటకాలలో విభిన్న పాత్రలలో నటించినా అర్జునుడి పాత్రలోనే ఎక్కువపేరు ప్రఖ్యాతులు సంపాదించుకున్నాడు. 1975, సెప్టెంబర్ 30న రంగారావు ఉద్యోగ విరమణ సందర్భంగా సత్య హరిశ్చంద్ర నాటకం ప్రదర్శించాడు. అప్పుడు విజయవాడ పట్టణ పౌరులు, కళాకారులు రంగారావును ఘనంగా సన్మానించారు. కళారంగ వికాసం కోసం కృషి చేసిన బి.వి. రంగారావును ఆంధ్రప్రదేశ్ నాటక అకాడమీ కళాప్రవీణ బిరుదునిచ్చి సత్కరించింది.
నటించిన పాత్రలు:
రంగారావు 1996లో మరణించాడు.
ఇప్పటికీ రంగారావు గాత్రాన్ని ఆలిండియా రేడియో విజయవాడ కేంద్రం నుంచి వినవచ్చు.
జామ్ (జాయింట్ అడ్మిషన్ టెస్ట్ ఫర్ ఎమ్మెస్సీ)
జామ్ (జాయింట్ అడ్మిషన్ టెస్ట్ ఫర్ ఎమ్మెస్సీ) ఇంజినీరింగ్, సైన్స్ అండ్ టెక్నాలజీ, ముఖ్యమైన విభాగాల్లో రిసెర్చ్‌లో నాణ్యమైన విద్యను అందించాలనే ఉద్దేశంతో ఐఐఎస్సీ, ఐఐటీల్లో పీజీ, పీహెచ్‌డీ కోర్సులను ప్రారంభించారు. వీటిలో ప్రవేశాల కోసం నిర్వహించే టెస్ట్ జామ్.
ఈ ఎంట్రెన్స్ టెస్ట్‌ను 2004 నుంచి ప్రారంభించారు. దీనిద్వారా ఎమ్మెస్సీ (నాలుగు సెమిస్టర్లు), ఎమ్మెస్సీ - పీహెచ్‌డీ, డ్యూయల్ డిగ్రీ తదితర ప్రోగ్రామ్స్‌ను ఐఐటీల్లో, ఇంటిగ్రేటెడ్ పీహెచ్‌డీని ఐఐఎస్సీలో అందిస్తారు.
-ప్రపంచస్థాయిలో నాణ్యమైన విద్య కోసం రూపొందించిన కరికులమ్‌తో ఈ ప్రోగ్రామ్స్‌ను రూపొందించారు.
ఇండియన్ ఇన్‌స్టిట్యూట్ ఆఫ్ టెక్నాలజీ - భువనేశ్వర్, బాంబే, ఢిల్లీ, ధన్‌బాద్, గాంధీనగర్, గువాహటి, హైదరాబాద్, ఇండోర్, జోధ్‌పూర్, కాన్పూర్, ఖరగ్‌పూర్, మద్రాస్, పాట్నా, రూర్కీ, రోపర్‌తోపాటు బెంగళూరులోని ఇండియన్ ఇన్‌స్టిట్యూట్ ఆఫ్ సైన్స్ (ఐఐఎస్సీ).
మొత్తం ఏడు రకాల టెస్ట్ పేపర్లు ఉంటాయి. అవి..
రొద్దం నరసింహ
రొద్దం నరసింహా (జననం: 20 జూలై 1933) ఒక భారతీయ అంతరిక్ష శాస్త్రవేత్త మరియు ఫ్లూయిడ్ డైనమిక్స్‌లో నిపుణుడు. ఇతడు ఇండియన్ ఇన్‌స్టిట్యూట్ ఆఫ్ సైన్స్ (ఐ.ఐ.ఎస్.సి)లో ఏరోస్పేస్ ఇంజనీరింగ్ ప్రొఫెసర్‌గా, నేషనల్ ఏరోస్పేస్ లాబొరేటరీస్ (ఎన్.ఎ.ఎల్.)కు డైరెక్టర్‌గా, బెంగుళూరులోని జవహర్‌లాల్ నెహ్రూ అడ్వాన్స్ సైంటిఫిక్ రీసెర్చ్ కేంద్రం(జె.ఎస్.సి.ఎ.ఎస్.ఆర్)లోని ఇంజనీరింగ్ మెకానిక్స్ యూనిట్‌కు ఛైర్మన్‌గా పనిచేశాడు. ప్రస్తుతం ఇతడు యూనివర్సిటీ ఆఫ్ హైదరాబాద్‌లో గౌరవ ఆచార్యునిగా మరియు ప్రాట్ & విట్నీ (Pratt & Whitney) పీఠాధిపతిగా ఉన్నాడు. భారత ప్రభుత్వం ఇతడిని 2013లో దేశపు రెండవ అత్యున్నత పురస్కారం పద్మ విభూషణ్ తో సత్కరించింది.
ఇతడు తన ఇంజనీరింగ్ పట్టాను 1953లో మైసూరు విశ్వవిద్యాలయానికి చెందిన విశ్వేశ్వరయ్య కాలేజ్ ఆఫ్ ఇంజనీరింగ్ నుండి పొందాడు. తరువాత ఇండియన్ ఇన్‌స్టిట్యూట్ ఆఫ్ సైన్స్, బెంగుళూరు నుండి 1955 మాస్టర్స్ ఇన్ ఇంజనీరింగ్ పట్టాను పొందాడు.ఇండియన్ ఇన్‌స్టిట్యూట్ ఆఫ్ సైన్స్‌లో చదివే సమయంలో అక్కడ సతీష్ ధావన్ తో కలిసి పనిచేశాడు. ఇతడు అమెరికాలోని కాలిఫోర్నియా ఇన్స్టిట్యూట్ ఆఫ్ టెక్నాలజీ (కాల్‌టెక్) నుండి 1961లో పి.హెచ్.డి డిగ్రీ పొందాడు.(పి.హెచ్.డి. సిద్ధాంతం).
ఇతఫు 1962లో ఇండియన్ ఇన్‌స్టిట్యూట్ ఆఫ్ సైన్స్ (ఐ.ఐ.ఎస్.సి)లో చేరాడు.ఇతడు అక్కడ ఏరోస్పేస్ ఇంజనీరింగ్ విభాంగంలో 1999 వరకు వివిధ హోదాలలో పనిచేశాడు. 1982లో ఇతడు సెంటర్ ఫర్ అట్మాస్ఫియరిక్ సైన్సస్ (ప్రస్తుతంసెంటర్ ఫర్ అట్మాస్ఫియరిక్ అండ్ ఓషియానిక్ సైన్సస్) స్థాపించి 1989 వరకు దానికి అధిపతిగా ఉన్నాడు. ఇతడు 1984 నుండి 1993వరకు నేషనల్ ఏరోస్పేస్ లాబొరేటరీస్ (ఎన్.ఎ.ఎల్.)కు డైరెక్టర్‌గా ఉన్నాడు. పలు సంవత్సరాలు కాల్‌టెక్ కు సందర్శకాచార్యుడిగా సేవలందించాడు. ఇతడు 1989-1990 మధ్యకాలంలో ఇంగ్లాండులోని కేంబ్రిడ్జ్ విశ్వవిద్యాలయంలో ఇంజనీరింగ్ ఆచార్యుడిగా పనిచేశాడు. ఇంకా ఇతడు అనేక విదేశీ విద్యాలయాలలో సందర్శకాచార్యుడిగా పనిచేశాడు.
ఇతని పరిశోధనలు ముఖ్యంగా ఏరోస్పేస్ ఫ్లూయిడ్ డైనమిక్స్ మరియు వాతావరణ సంబంధమైన సమస్యలకు చెంది ఉన్నాయి. ఇతడు భారతదేశంలో ఏరోస్పేస్ టెక్నాలజీ అభివృద్దికి సాంకేతిక మరియు విధాన నిర్ణయాలలో కీలక భాగస్వామ్యం వహించాడు. 1977-79లలో ఇతడు హిందుస్తాన్ ఏరోనాటిక్స్ లిమిటెడ్ కు చీఫ్ ప్రాజెక్ట్ కోఆర్డినేటర్‌గా ఉన్నాడు. అదే సంస్థకు పలు సంవత్సరాలు బోర్డ్ ఆఫ్ డైరెక్టర్‌గా సేవ చేశాడు.
ఇతడు తన పరిశోధనలకు అనేక సత్కారాలను, గౌరవాలను అందుకున్నాడు.
వాటిలో కొన్ని:
ఇంకా ఇతడు 15 గ్రంథాలను, 200 పరిశోధనా పత్రాలను రచించాడు.
అడిమైకళ్
అడిమైకళ్ (బానిసలు, మలయాళం:അടിമകൾ) 1969లో నిర్మితమైన చిత్రాలలో ఉత్తమ చిత్రంగా ప్రాంతీయ బహుమతి పొందిన మలయాళ సినిమా. ఈ సినిమాకు మలయాళ రచయిత బొమ్మన్ వ్రాసిన నవల ఆధారం. ఈ సినిమా తెలుగులో రజనీకాంత్ హీరోగా చిలకమ్మ చెప్పింది, తమిళంలో కమల్ హాసన్ హీరోగా "నీళల్ నిజమాగిరాదు"గా పునర్నించబడింది.
"ఈ బిడ్డకు తండ్రి ఎవరు?" అని వూళ్ళో వాళ్ళంతా పొన్నమ్మను నిలదీసి అడిగినప్పుడు ఆమెకు నోటి వెంట మాటరాలేదు. ఊళ్ళోవాళ్ళ నోళ్ళు మూయించడానికి ఆమె ఎప్పుడూ నిర్లక్ష్యంగా చూసే చెవిటి రాఘవన్ 'నేనే ఆ బిడ్డకు తండ్రిని ' అన్నప్పుడు ఆమెకు నిజంగానే నోటివెంట మాటరాలేదు. పొన్నమ్మ రాఘవన్ రక్షణలోనో వుంది కానీ తనను ఈ స్థితికి తీసుకొచ్చిన ఆ పెద్దమనిషి కొడుకు ఆనందన్ వస్తాడని, తనను ఏలుకుంటాడని ఆమె ఎదురుచూడడం మానలేదు.
ఆనందన్‌కు మొదట ఆ ఉద్దేశం లేదు. ఆ తర్వాత తన మనసు మార్చుకున్నాడు. "ఆనందన్ మనసు మార్చుకున్నాడని, తన ఇంటికి తీసుకువెళ్ళడానికి రేపు ఉదయం వస్తున్నాడని" పొన్నమ్మకు వార్త అందింది.
ఈ వార్త రాఘవన్‌కు పిడుగు పాటయింది. కానీ ఏం చేయగలడు?
ఆ రాత్రి రోజూలాగే గుడిసె బయటి అరుగు మీద పడుకుని పసి పిల్లవాడిలా ఏడ్చాడు రాఘవన్. అతనిలో ఏదో అనిర్వచనీయమైన బాధ.
మరునాడు ఉదయం తన కోరిక తీర్చుకుని పారిపోయిన ప్రేమికుడు ఆనందన్ పొన్నమ్మనూ, బిడ్డనూ తీసుకు వెళ్ళడానికి వచ్చి నిలబడ్డాడు.
అప్పుడు పొన్నమ్మ అన్న మాటలకు ఆనందన్, రాఘవన్ ఇద్దరూ నిఘాంతపోయారు.
"నీతో రావడం నాకు ఇష్టం లేదు. ఈ బిడ్డను నీ కారణంవల్ల కన్నా, తండ్రిగా నీకు అనుబంధం ఉన్నా, నన్ను వూళ్ళో తల ఎత్తుకుని తిరిగేలా చేసి కష్టాల్లో ఆదుకున్నా ఈ రాఘవనే ఈ బిడ్డకు తండ్రి. నాకు భర్త" అందామె.
ఆరేసుకోబోయి పారేసుకున్నాను
ఆరేసుకోబోయి పారేసుకున్నాను హరీ హరీ హరీ హరీ... కోకెత్తు కెళ్ళింది కొండ గాలీ... నువ్వు కొంటె చూపు చూస్తుంటే చలీ చలీ అనే పాట ఎన్. టి. రామారావు మరియు జయప్రద నటించిన అడవిరాముడు సినిమా లోనిది.
రొద్దం రాజారావు
రొద్దం రాజారావు (1901 - 1950) ప్రముఖ రంగస్థల నటుడు.
1901 లో హిందూపురం లో జన్మించాడు.
పెనుగొండలో ప్రాథమిక విద్య పూర్తిచేసిన రాజారావు, బెంగుళూరు, అనంతపురంలలో కళాశాల విద్యను చదివాడు. కొంతకాలం పెనుగొండలోని ఉన్నత పాఠశాలలో ఉపాధ్యాయుడుగా పనిచేసి, చెన్నపట్నం, తిరువనంతపురంలో చదివి న్యాయశాస్త్ర పట్టా పొందాడు. 1927లో పెనుగొండలో తండ్రితో కలిసి న్యాయవాదిగా పనిచేశాడు. ఆ తరువాత హిందూపురంలో స్థిరనివాసమేర్పరచుకొని న్యాయవాదిగా పనిచేశాడు.
1940లో హిందూపురం లో ఆంధ్ర నాటక కళా పరిషత్తు నాటకోత్సవాలు నిర్వహించాడు. 1946లో ఏలూరులో జరిగిన ఆంధ్ర నాటక కళాపరిషత్తు సభలకు అధ్యక్షత వహించాడు. హిందూపురంలో రాయలసీమ కళా పరిషత్తు స్థాపించి గడియారం వేంకట శేషశాస్త్రి, రాజశేఖర శతావధాని వంటి పండితకవులనెందరినో సత్కరించాడు.నాటకరంగ అభివృద్ధి కోసం విశేష కృషిచేసిన రాజారావు 1950 లో మరణించాడు.
కాళేశ్వరం ఎత్తిపోతల పథకం
కాళేశ్వరం ఎత్తిపోతల ప్రాజెక్టు ను జయశంకర్ భూపాలపల్లి జిల్లా మహదేవ్‌పూర్ మండలంలోని కన్నేపల్లి గ్రామం వద్ద గోదావరి నదిపై నిర్మిస్తున్నారు. దీని ఆయకట్టు 45,000 ఎకరాలు. సుమారు 235 టీఎంసీల నీటిని ఎత్తిపోయడమే దీని లక్ష్యం. తెలంగాణ రాష్ట్రం ఏర్పడిన తర్వాత చేపట్టిన అతిపెద్ద ప్రాజెక్టు ఇది.
కాళేశ్వరం ఎత్తిపోతల ప్రాజెక్టును దాదాపు రూ.80,500 కోట్ల అంచనా వ్యయంతో చేపడుతున్నారు. తెలంగాణలోని దాదాపు 13 జిల్లాలకు ప్రయోజనం చేకూర్చనుంది. గోదావరి నది నుంచి 90 రోజులపాటు రోజూ రెండు టీఎంసీల నీటి చొప్పున 180 టీఎంసీలు మళ్లించడం ఈ పథకం ఉద్దేశం. వందల కిలోమీటర్ల దూరం కాలువలు, సొరంగ మార్గాల నిర్మాణం, దేశంలోనే అతి పెద్ద లిఫ్టులు, ఆసియాలోనే అతి పెద్ద సర్జ్‌పూల్‌ ఏర్పాటు, భూగర్భంలోనే పంప్‌హౌస్‌లు, గోదావరి నదిపై వరుసగా బ్యారేజీల నిర్మాణం.మొత్తం 12 బ్లాక్లుగా ప్రాజెక్టును విభజించారు.
తుమ్మిడిహట్టి ప్రాజెక్టు
ప్రాణహిత నదిపై ఈ ప్రాజెక్టును నిర్మిస్తున్నారు. 
-నిల్వ సామర్థ్యం 1.8 టీఎంలు. సిర్పూర్, కాగజ్‌నగర్, ఆసిఫాబాద్, చెన్నూర్, బెల్లంపల్లి నియోజకవర్గాల్లో రెండు లక్షల ఎకరాలకు సాగునీరు అందించనున్నారు.
సరస్వతి కాలువ
"సరస్వతి కాలువ" నిర్మల్ జిల్లాలోని నిర్మల్ మండలం పాకపట్ట శివారు గ్రామం గాంధీనగర్ వద్ద ఈ కాలువ ప్రారంభమవుతుంది. ఆయకట్టు 35,735 ఎకరాలు. నిర్మల్, లక్ష్మణ్‌చాందా, ఖానాపూర్, కడెం మండలాల్లోని 64 గ్రామాలకు సాగునీరు అందుతుంది.
గడ్డెన్న వాగు
"గడ్డెన్న వాగు" నిర్మల్ జిల్లా భైంసా పట్టణానికి సమీపంలో సుద్దవాగుపై గడ్డెన్నవాగు ప్రాజెక్టును నిర్మించారు. 14 వేల ఎకరాల్లో సాగునీరుతోపాటు భైంసా నగర పంచాయతీతో సహా 19 గ్రామాలకు తాగునీరు అందించాలని ప్రాజెక్టు నిర్మించారు.
బీఎన్‌గుప్తా (తులారం) ప్రాజెక్టు
"బీఎన్‌గుప్తా (తులారం) ప్రాజెక్టు" మహబూబాబాద్ జిల్లా బయ్యారం మండలం వినోబానగర్ సమీపంలో ఈ ప్రాజెక్టు ఉన్నది.
బయ్యారం చెరువు
"బయ్యారం చెరువు" మహబూబాబాద్ జిల్లాలో ఉన్నది. ఈ చెరువును కాకతీయ చక్రవర్తి గణపతి దేవుని సోదరి మైలాంబ నిర్మించారు.
గుండ్లవాగు ప్రాజెక్టు
"గుండ్లవాగు ప్రాజెక్టు" జయశంకర్ భూపాలపల్లి జిల్లా వాజేడు మండలంలోని ప్రగలపల్లి గ్రామం వద్ద 1976-77లో నిర్మించారు. దీనిద్వారా 2580 ఎకరాలకు సాగునీరందుతుంది.
బొగ్గులవాగు ప్రాజెక్టు
"బొగ్గులవాగు ప్రాజెక్టు" ను జయశంకర్ భూపాలపల్లి జిల్లా మల్వర్‌రావు మండంలోని రుద్రారం గ్రామం వద్ద నిర్మించారు. దీన్ని 1976-77లో ప్రారంభించి 1987లో పూర్తిచేశారు. దీనిద్వారా 5150 ఎకరాలకు సాగునీరందుతుంది.
అంబేద్కర్ ప్రాణహిత-చేవెళ్ల ప్రాజెక్టు
"అంబేద్కర్ ప్రాణహిత-చేవెళ్ల ప్రాజె"క్టు ఏడు జిల్లాలకు 180 టీఎంసీల గోదావరి నీటిని వినియోగించే లక్ష్యంతో దీన్ని నిర్మించనున్నారు. దీనిద్వారా 16.40 లక్షల ఎకరాలు సాగులోకి రానుంది.
భక్త రామదాసు ఎత్తిపోతల పథకం
"భక్త రామదాసు ఎత్తిపోతల పథకం" ఖమ్మం జిల్లా తిరుమలాయపాలెంలో ఈ ప్రాజెక్టును నిర్మించారు. 2016, ఫిబ్రవరి 16న సీఎం కేసీఆర్ దీనికి శంకుస్థాపన చేశారు. ఈ ప్రాజెక్టు పాలేరు నియోజకవర్గంలోని 27 గ్రామాల పరిధిలో 60,000 ఎకరాలకు సాగునీరు అందిస్తుంది.
నక్కలగండి ప్రాజెక్టు
"నక్కలగండి ప్రాజెక్టు" శ్రీశైలం ప్రాజెక్టు నుంచి తవ్వుతున్న లెఫ్ట్‌బ్యాంక్ కాలువ సొరంగం నుంచి 30 టీఎంసీల నీటిని వినియోగించుకోవడం కోసం ఈ ప్రాజెక్టును నిర్మిస్తున్నారు. దీనిద్వారా నల్లగొండ, మహబూబ్‌నగర్ జిల్లాల్లోని సుమారు 3.41 లక్షల ఎకరాలకు సాగునీరు అందనున్నది.
గూడెం ఎత్తిపోతల పథకం
"గూడెం ఎత్తిపోతల పథకం" ఆదిలాబాద్ జిల్లా దండేపల్లి మండలంలో ఈ ప్రాజెక్టును నిర్మించనున్నారు. దీనికి 2015, జూలై 5న సీఎం కేసీఆర్ శంకుస్థాపన చేశారు. ఈ ప్రాజెక్టు సామర్థ్యం 3 టీఎంసీలు.
2009లో శ్రీపాద ఎల్లం పల్లి ప్రాజెక్టులో భాగంగా గూడెం ఎత్తిపోతల పథకం మంజూరయ్యింది. కడెం ప్రాజెక్టు ఆయకట్టు చివరి ప్రాంతమైన మంచిర్యాల, లక్షెట్టిపేట, దం డేపల్లి మండలాల్లోని పంట పొలాలకు పూర్తి స్థాయి లో నీరందించడానికి ఈ ఎత్తిపోతల పథకాన్ని రూపొందించారు.
రూ.160.45 కోట్ల వ్యయంతో 30 వేల ఎకరాలకు సాగు నీరందించడానికి జనవరి 27,2009న అప్పటి ముఖ్యమంత్రి వైఎస్‌ రాజశేఖర్‌ రెడ్డి శంకుస్థాపన చేశారు. ఈ పథకం ద్వారా మూ డు టీఎంసీల నీటిని కడెం ఆయకట్టులోని ప్రధాన కాలువ 57.90 కిలోమీటర్‌ వరకు మళ్లించాలని నిర్ణయించారు. రెండేళ్లలో పూర్తి కావాల్సిన ఎత్తిపోత ల పథకం కొనసాగుతూనే ఉన్నాయి.
గూడెం ఎత్తిపోతల పథకం ద్వారా దండేపల్లి, లక్షెట్టిపేట, మంచిర్యాల మండలాల్లో 30 వేల ఎకరాలకు సాగు నీరు అందుతుంది. దండేపల్లి మండలంలో 13 గ్రామాలు, 11,202 ఎకరాలు, లక్షెట్టిపేట మండలంలో 22 గ్రామాలు, 12,498 ఎకరాలు, మంచిర్యాల మండలంలో 13గ్రామాలు, 6,300 ఎకరాలకు సాగు నీరు అందించాల్సి ఉంటుంది.
పాలమూరు-రంగారెడ్డి ఎత్తిపోతల ప్రాజెక్టు
"పాలమూరు-రంగారెడ్డి ఎత్తిపోతల ప్రాజెక్టు" మహబూబ్‌నగర్ జిల్లా భూత్పూర్ మండలంలోని కరివెన వద్ద ఈ ప్రాజెక్టును నిర్మిస్తున్నారు. దీనికి 2015, జూన్ 11న సీఎం కేసీఆర్ శంకుస్థాపన చేశారు. జూరాల ప్రాజెక్టు వద్ద కృష్ణానది నుంచి 70 టీఎంసీల వరద నీటిని ఎత్తిపోయడం ఈ ప్రాజెక్టు లక్ష్యం. దీని ద్వారా మహబూబ్‌నగర్ జిల్లాలో 7 లక్షల ఎకరాలకు, రంగారెడ్డి జిల్లాలో 2.7 లక్షల ఎకరాలకు, నల్లగొండ జిల్లాలో 0.3 లక్షల ఎకరాలకు సాగునీరందనున్నది.
సీతారామా లిఫ్ట్ ఇరిగేషన్
"సీతారామా లిఫ్ట్ ఇరిగేషన్" ప్రాజెక్టును భద్రాద్రి కొత్తగూడెం జిల్లా టేకులపల్లి మండంలోని రాళ్లపాడు వద్ద నిర్మించనున్నారు. దీన్ని 2016, ఫిబ్రవరి 16న సీఎం కేసీఆర్ ప్రారంభించారు. 50 టీఎంసీల గోదావరి నీటిని ఎత్తిపోయడమే ఈ ప్రాజెక్టు లక్ష్యం.
కంతానపల్లి సుజల స్రవంతి ప్రాజెక్టు
"కంతానపల్లి సుజల స్రవంతి ప్రాజెక్టు"ను జయశంకర్ భూపాలపల్లి జిల్లా కంతానపల్లిలో గోదావరి నదిపై నిర్మిస్తున్నారు.
వట్టివాగు ప్రాజెక్టు
"వట్టివాగు ప్రాజెక్టు" కుమ్రం భీం ఆసిఫాబాద్ మండలంలోని పహాడీబండ గ్రామం సమీపంలో వట్టివాగుపై 1976లో ఈ ప్రాజెక్టును నిర్మించారు.
బుల్లెట్‌ రైలు ప్రాజెక్టు (ఇండియా)
బుల్లెట్‌ రైలు ప్రాజెక్టు ముంబాయి- అహ్మదాబాద్‌ నగరాల మధ్య 508 కిలోమీటర్ల బుల్లెట్‌ రైలు మార్గం నిర్మాణానికి సెప్టెంబరు 14, 2017 భారత ప్రధాని నరేంద్ర మోదీ, జపాన్‌ ప్రధాని "షింజో అబే" శంకుస్థాపన చేశారు. దేశంలో బుల్లెట్‌ రైళ్ల యుగానికి ఇది పునాది కాబోతోంది. జపాన్‌ సహయంతో ఈ ప్రాజెక్టును నిర్మిస్తుంది. బుల్లెట్‌ రైలు ప్రాజెక్టు వ్యయం రూ.1.10 లక్షల కోట్లు. ఈ నిర్మాణం 2023 నాటికి పూర్తవుతుందని అంచనా.
కొమ్ము పాపయ్య
కొమ్ము పాపయ్య తెలంగాణ రాష్ట్రానికి చెందిన మాజీ మంత్రి, శాసనసభ్యుడు. 1978, 1983లో రామన్నపేట నియోజకవర్గం నుంచి భారతీయ జాతీయ కాంగ్రెస్ అభ్యర్థిగా పోటీ చేసి గెలుపొందడమేకాకుండా, 1983లో అంజయ్య మంత్రివర్గంలో విద్యుత్తు శాఖ మంత్రిగా నెల రోజులు పనిచేశాడు.
పాపయ్య యాదాద్రి భువనగిరి జిల్లా అడ్డగూడూర్ మండలం బొడ్డుగూడెం లోని కొమ్ము రామయ్య, రామక్కలకు జన్మించాడు. బొడ్డుగూడెం ఉన్నత పాఠశాలలో 10వ తరగతి వరకు చదువుకున్న పాపయ్య, భువనగిరి లో పీయూసీ, హైదరాబాద్ లోని నిజాం కళాశాల లో డిగ్రీ పూర్తిచేశాడు. అనంతరం ఉస్మానియా విశ్వవిద్యాలయం లో న్యాయశాస్త్రం చదివాడు
పాపయ్య యాదవ్‌కు భార్య భారతమ్మ, కుమారులు వాసు నారాయణ, జగన్మోహన్, కూతురు ప్రభావతి ఉన్నారు. చిన్నకుమారుడు జగన్మోహన్ అమెరికాలో సాప్గ్‌వేర్ ఉద్యోగం చేస్తుండగా, పెద్దకుమారుడు హైద్రాబాద్‌లో వ్యాపారం చేస్తున్నారు.
చిన్నప్పటి నుండి నాయకత్వ లక్షణాలు కలిగిన పాపయ్య కాంగ్రెస్ పార్టీ కార్యక్రమాలలో చురుగ్గా పాల్గొనేవాడు. దాంతో కాంగ్రెస్ పార్టీ 1978 అసెంబ్లీ ఎన్నికల్లో పాపయ్యను రామన్నపేట నియోజకవర్గం నుండి కాంగ్రెస్ పార్టీ అభ్యర్థిగా బరిలోకి దించింది. ఆ ఎన్నికల్లో సీపీఐ అభ్యర్థి గుర్రం యదగిరిరెడ్డి పై విజయం సాధించాడు. 1983లో అదే నియోజకవర్గం నుండి సీపీఐ అభ్యర్థి కె. సుశీలదేవి పై గెలుపొంది, అప్పటి ముఖ్యమంత్రి టి. అంజయ్య మంత్రివర్గంలో విద్యుత్తు శాఖ మంత్రిగా నెలరోజులు పనిచేసాడు.
ఇందిరాగాంధీ అనుచరుడిగా ఉన్న పాపయ్య, హకా కార్పొరేషన్ ఛైర్మెన్ గా, నేషనల్ సీడ్ కార్పొరేషన్ డైరెక్టర్ గా పనిచేసాడు.
ఆరు నెలలుగా అనారోగ్యంతో బాధపడుతున్న పాపయ్య హైదరాబాద్‌ లోని  నాగోల్‌ లోగల తన స్వగృహంలో 2017, సెప్టెంబర్ 6 న మరణించాడు.
కె.వీరరాఘవరావు
కె.వీరరాఘవయ్య మదురై జిల్లా కలెక్టర్‌.
గుంటూరు జిల్లా తొట్టెంపూడి గ్రామం. నాన్న కె.వెంకటేశ్వర్లు, అగ్రికల్చరల్‌ మార్కెటింగ్‌ కార్యదర్శిగా రిటైరయ్యారు. అమ్మ ధనలక్ష్మి.గుంటూరు జిల్లా మద్దిరాల లో జవహర్‌ విద్యాలయంలో 6 నుంచి 10వ తరగతి వరకు చదివారు.విజయవాడ వీఆర్‌ సిద్ధార్థ కాలేజీలో బీటెక్‌ కంప్యూటర్‌సైన్స్‌ 2001లో పూర్తి చేశారు.నాలుగో ప్రయత్నంలో ఐఏఎస్‌కు ఎంపికయ్యారు.తొలి పోస్టింగ్‌ మదురై అసిస్టెంట్‌ కలెక్టర్‌ ట్రైనీ. తర్వాత తిరునల్వేలి సబ్‌ కలెక్టర్‌గా, కడలూరు అడిషనల్‌ కలెక్టర్‌గా, తిరుచ్చి నగర కమిషనర్‌గా, కడలూరు, విల్లుపురం జిల్లాల్లో సైక్లోన్‌ బాధితుల పునరావాస ప్రాజెక్టు డైరెక్టర్‌గా, తిరువళ్లూరు జిల్లా కలెక్టర్‌గా పని చేశారు. జల్లికట్టు వివాదాన్ని సామరస్యంగా పరిష్కరించిన అధికారి.బడుగుల దేవుడిగా చెప్పుకునే కలెక్టర్‌.కనీస సదుపాయాల కోసం ప్రజలు తన వద్దకు రావడం కాదు, అవి తెలుసుకోవడం కోసం, వాటిని పరిష్కరించడం కోసం తనే వారి దగ్గరికి వెళ్తానంటారు. గంటల తరబడి క్యూలో నిలబెట్టి ప్రజలకు సమస్యను సృష్టించకుండా సత్వరం ఆ సమస్యను తేల్చేస్తారు.ఎక్కడ పని చేసినా ఏ స్కూలుకెళ్లినా, కార్యాలయానికి వెళ్లినా అవి పరిశుభ్రంగా వున్నాయా లేదా, అక్కడ మొక్కలు వున్నాయా లేదా అని పరిశీలిస్తుంటారు.